
Ўзбекистон Республикаси Вазирлар Маҳкамасининг

қарори

Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тартиби тўғрисидаги низомни тасдиқлаш ҳақида

Ўзбекистон Республикаси Президентининг «Жамоат хавфсизлигини таъминлаш соҳасида профессионал кадрларни тайёрлаш тизимини янада такомиллаштириш чора-тадбирлари тўғрисида» 2021 йил 15 апрелдаги ПҚ-5077-сон қарорига мувофиқ Вазирлар Маҳкамаси қарор қилади:

1. Қуйидагиларни назарда тутувчи Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тартиби тўғрисидаги низом 1 -иловага мувофиқ тасдиқлансин:

а) Университетига номзодларни бакалавриат таълим йўналишларига курсантлар сафига саралаб олиш ва қабул қилиш тартиби:

номзодларни курсантлар сафига қабул қилиш ҳарбий-профессионал йўналиш, дастлабки саралаб олиш ва тест синовлари босқичларида амалга оширилади;

ўқишга кириш учун номзодлар Ўзбекистон Республикаси Президентининг 2019 йил 12 сентябрдаги ПҚ-4447-сон қарори билан тасдиқланган Ўзбекистон Республикаси фуқароларининг ҳарбий хизматни ўташ тартиби тўғрисидаги низомда белгиланган талабларга жавоб бериши зарур;

ҳарбий-профессионал йўналишда тадбирларни ташкил этиш Миллий гвардия, Ички ишлар вазирлиги ва Мудофаа вазирлигининг тегишли соҳавий хизматлари томонидан таъминланади;

дастлабки саралаб олиш давомида номзоднинг ҳужжатларини тўплаш ва ўрганиш, якка тартибда суҳбатлашиш, тиббий кўрикдан ўтказиш, индивидуал-психологик ўрганиш ҳамда умумжисмоний тайёргарлик даражасини баҳолаш амалга оширилади;

б) номзодларни умумфуқаровий асосда бакалавриат таълим йўналишларига талабалар сафига қабул қилиш тартиби:

номзодларни умумфуқаровий асосда талабалар сафига қабул қилиш Вазирлар Маҳкамасининг 2017 йил 20 июндаги 393-сон қарори билан тасдиқланган Олий таълим муассасаларининг бакалавриатига талабаларни ўқишга қабул қилиш тартиби тўғрисидаги низомда белгиланган талаблар асосида амалга оширилади;

Университетга ўқишга фақат Ўзбекистон Республикаси фуқаролари қабул қилинади;

умумфуқаровий асосда талабаликка қабул қилишнинг тўлов-контракт асосидаги қабул кўрсаткичлари, шунингдек, қўшимча табақалаштирилган тўлов-контракт асосида ўқишга қабул қилиш Университет томонидан мустақил равишда белгиланади;

тўлов-контракт асосида ўқитиш қиймати (шу жумладан, табақалаштирилган тўлов-контракт қиймати) ҳар йили Университетнинг Васийлик кенгаши томонидан белгиланади;

в) номзодларни Университет магистратурасига қабул қилиш тартиби:

магистратура мутахассисликларига умумфуқаровий асосда талабаликка қабул қилишнинг қабул квотаси Университет имкониятларидан келиб чиқиб, тўлов-контракт (шу жумладан, қўшимча табақалаштирилган тўлов-контракт) асосида Университет томонидан мустақил белгиланади;

Университет магистратурасига 5 йил ва ундан кўп хизмат стажига эга бўлган, камида «майор» офицер лавозимларида хизмат ўтаётган, ўқишга қабул йилининг 31 декабригача 45 ёшдан ошмаган ҳарбий хизматчилар (ходимлар) қабул қилинади;

магистратурага ўқишга қабул қилинган шахсларнинг охирги эгаллаб турган лавозими учун белгиланган пул таъминоти ўқиш даври мобайнида сақлаб қолинади;

магистратурага қабул қилиш учун номзодлар касбий тайёргарлик, чет тили ва жисмоний тайёргарлик бўйича саралаш имтиҳонлари ҳамда тест синовларидан ўтадилар.

2. Белгилаб қўйилсинки:

Университетга номзодларни курсант, тингловчи ва талабалар сафига ўқишга қабул қилиш Вазирлар Маҳкамаси ҳузуридаги Давлат тест маркази томонидан тест синовларини ўтказиш орқали амалга оширилади;

Университетга қабул тест синовлари Вазирлар Маҳкамасининг 2018 йил 3 апрелдаги 261-сон қарори билан тасдиқланган Ўзбекистон Республикаси олий таълим муассасаларининг бакалавриатига ўқишга қабул қилиш учун кириш тест синовларини ўтказиш тартиби тўғрисидаги низомда белгиланган талаблар асосида ўтказилади;

Ўзбекистон Республикаси Жамоат хавфсизлиги университетининг «Йўл-патруль хизматининг қўмондонлик-тактик фаолияти», «Патруль-пост хизматининг қўмондонлик-тактик фаолияти», «Паспорт тизимини ҳуқуқий таъминлаш» таълим йўналишлари бўйича номзодлар билан дастлабки саралаб олиш тадбирлари Ички ишлар вазирлиги ҳудудий бўлинмалари томонидан ўтказилади.

Университетда «Меҳрибонлик» уйлари, Болалар шаҳарчалари, оилавий болалар уйлари ва Соғлиқни сақлаш вазирлиги тизимининг Болалар уйлари тарбиячиларининг малакасини ошириш ва қайта тайёрлаш педагог ходимларни қайта тайёрлаш ва уларнинг малакасини ошириш учун белгиланган тартиб асосида амалга оширилади.

(2-банд Ўзбекистон Республикаси Вазирлар Маҳкамасининг 2021 йил 25 октябрдаги 656-сонли қарорига асосан бешинчи хатбоши билан тўлдирилган — Қонунчилик маълумотлари миллий базаси, 26.10.2021 й., 09/21/656/0996-сон) 
3. Ўзбекистон Республикаси Ҳукуматининг айрим қарорларига 2-иловага мувофиқ ўзгартиришлар киритилсин.

4. Мазкур қарорнинг бажарилишини назорат қилиш Ўзбекистон Республикаси Бош вазирининг ижтимоий ривожлантириш масалалари бўйича ўринбосари Б.А. Мусаев ва Ўзбекистон Республикаси Миллий гвардияси қўмондони Р.М. Джураев зиммасига юклансин.

Ўзбекистон Республикасининг Бош вазири А. АРИПОВ

Тошкент ш.,

2021 йил 6 август,

500-сон

Вазирлар Маҳкамасининг 2021 йил 6 августдаги 500-сон қарорига
1-ИЛОВА

Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тартиби тўғрисида
НИЗОМ
1-боб. Умумий қоидалар
1. Мазкур Низом Ўзбекистон Республикаси Жамоат хавфсизлиги университетининг (кейинги ўринларда — Университет) бакалавриати кундузги ва сиртқи, магистратураси кундузги таълим шаклларига номзодларни саралаб олиш ва ўқишга қабул қилиш тартибини белгилайди.

2. Университетнинг бакалавриат ва магистратура босқичларига ҳамда сиртқи таълим шаклларига номзодларни қабул қилиш (ҳарбий таълим йўналиши ва мутахассисликларига) мутахассис кадрларга бўлган эҳтиёждан келиб чиққан ҳолда, Ўзбекистон Республикаси Президенти томонидан тасдиқланадиган Бутлаш режасига мувофиқ амалга оширилади.

Университетга «Йўл-патруль хизматининг қўмондонлик-тактик фаолияти», «Патруль-пост хизматининг қўмондонлик-тактик фаолияти», «Паспорт тизимини ҳуқуқий таъминлаш» таълим йўналишлари бўйича номзодларни ўқишга қабул қилиш Ўзбекистон Республикаси Ички ишлар вазирлигининг ҳудудий эҳтиёж режа-тақсимотига (квотасига) мувофиқ амалга оширилади.

Бакалавриат таълим йўналишлари ва магистратура мутахассисликларига умумфуқаровий асосда талабаликка қабул қилишнинг йиллик кўрсаткичи Университет имкониятларидан келиб чиқиб, тўлов-контракт (шу жумладан, қўшимча табақалаштирилган тўлов-контракт) асосида Университет бошлиғи томонидан мустақил белгиланади.

3. Мазкур Низомда қуйидаги асосий тушунчалардан фойдаланилади:

дастлабки саралаб олиш — номзодлар ҳақидаги маълумотларни тўплаш, ўрганиш ва умумлаштириш, шунингдек, уларнинг жисмоний тайёргарлигини баҳолаш (бакалавриат таълим йўналишлари учун — индивидуал-психологик хусусиятлари, магистратура мутахассисликлари учун — касбий тайёргарлик ва чет тили бўйича — саралаш имтиҳонларини олиш) ва тест синовларини топширишга тавсия этиш;

курсант — ҳақиқий ҳарбий хизматда бўлган ва Университетнинг олий ҳарбий таълим йўналишида таҳсил олаётган Ўзбекистон Республикаси фуқароси;

номзод — Университет бакалавриат таълим йўналишларига ўқишга кириш учун танловда қатнашиш истагини билдирган Ўзбекистон Республикаси фуқароси ёки контракт бўйича ҳарбий хизматчи (ходим), магистратурага кириш учун танловда қатнашиш истагини билдирган офицер унвонидаги контракт бўйича ҳарбий хизматчи (ходим) ёки Ўзбекистон Республикаси фуқароси;

талаба — Университетда умумфуқаровий асосда таҳсил олаётган Ўзбекистон Республикаси фуқароси;

тингловчи — Университетнинг магистратурасида, сиртқи таълим шаклида таҳсил олаётган контракт бўйича ҳарбий хизматни (хизматни) ўтаётган ҳарбий хизматчи ёки ходим;

ҳарбий-профессионал йўналтириш — шахсий майлларига, қизиқишларига, қобилиятларига мувофиқ ва турли мутахассисликлар бўйича ҳарбий кадрларга бўлган эҳтиёжларни ҳисобга олган ҳолда ёшларни ҳарбий касбни асосли танлашларига кўмаклашиш бўйича мақсадли йўналтирилган, режалаштирилган тарзда ташкил этиладиган фаолият.

4. Номзодларни курсант, тингловчи ва талабалар сафига қабул қилишни сифатли ташкил этиш мақсадида Университет бошлиғи раислигида Университет қабул комиссияси (кейинги ўринларда — Қабул комиссияси) тузилади.

Қабул комиссияси раиси, унинг ўринбосари ва масъул котиб ҳар йили Ўзбекистон Республикаси Миллий гвардияси қўмондонининг буйруғига асосан тайинланади. Қабул комиссияси таркибига Ўзбекистон Республикаси Миллий гвардияси қўмондонининг буйруғи билан Ўзбекистон Республикаси Миллий гвардиясининг (кейинги ўринларда — Миллий гвардия) тегишли соҳавий хизматлари мутахассислари киритилиши мумкин.

Қабул комиссиясининг қолган аъзолари Университет бошлиғининг буйруғига асосан Университетнинг доимий шахсий таркибидан тайинланади.

5. Қабул комиссияси ҳар йили 1 февралдан 1 ноябрга қадар фаолият юритади.

6. Қабул комиссияси раиси:

қабул комиссиясининг ишига бошчилик қилади ва мувофиқлаштиради;

қабул комиссиясининг вазифаларини белгилайди;

қабул комиссияси масъул котибининг йўналишлар бўйича ўринбосарларини ҳамда кичик комиссиялар таркибини шакллантиради ва тасдиқлайди;

қабул комиссияси масъул котибининг йўналишлар бўйича ўринбосарлари орқали кичик комиссиялар фаолиятини мувофиқлаштиради ва назорат қилади.

7. Қабул комиссияси раиси ўзига юклатилган вазифаларни бажариш учун ўз ваколати доирасида буйруқлар чиқаради.

8. Университетга номзодларни курсант, тингловчи ва талабалар сафига ўқишга қабул қилиш Ўзбекистон Республикаси Вазирлар Маҳкамаси ҳузуридаги Давлат тест маркази (кейинги ўринларда — Давлат тест маркази) томонидан тест синовларини ўтказиш орқали амалга оширилади.

9. Номзодлар тест синовларини уч тилдан — давлат, қорақалпоқ ва рус тилларидан — бирини шахсан танлаган ҳолда топширадилар.

10. Университетнинг кундузги таълим шаклида курсант, тингловчи ва талабалар, сиртқи таълим шаклида тингловчилар таҳсил олади.

11. Университетга қабул тест синовлари Вазирлар Маҳкамасининг 2018 йил 3 апрелдаги 261-сон қарори билан тасдиқланган Ўзбекистон Республикаси олий таълим муассасаларининг бакалавриатига ўқишга қабул қилиш учун кириш тест синовларини ўтказиш тартиби тўғрисидаги низомда белгиланган талаблар асосида ўтказилади.

12. Университетга қабул барча учун тенг ҳуқуқлилик ва холислик тамойиллари асосида амалга оширилади.

2-боб. Университетга номзодларни курсантлар сафига қабул қилиш
1-§. Номзодлар билан ўтказиладиган саралаб олиш тадбирлари 
13. Университетга номзодларни курсантлар сафига саралаб олиш ва қабул қилиш ушбу Низомга 1-иловада келтирилган схемага мувофиқ ташкил этилади.

14. Университет томонидан курсантлар контингентини сифатли бутлаш учун босқичма-босқич ҳарбий-профессионал йўналтириш, дастлабки саралаб олиш ҳамда тест синовларидан иборат саралаш тадбирлари амалга оширилади.

15. Университетга ўқишга кириш учун номзодлар Ўзбекистон Республикаси Президентининг 2019 йил 12 сентябрдаги ПҚ-4447-сон қарори билан тасдиқланган Ўзбекистон Республикаси фуқароларининг ҳарбий хизматни ўташ тартиби тўғрисидаги низомда белгиланган талабларга жавоб бериши зарур.

16. Номзодлар ва уларнинг ота-оналари мудофаа ишлари бўйича бўлимлар (ички ишлар органлари ҳудудий бўлинмалари) ҳамда ҳарбий қисмлар (муассасалар) томонидан моддий масъуллиги тўғрисида мазкур Низомга 2-иловага мувофиқ шаклда ёзма равишда огоҳлантирилади.

17. Номзодларни курсантлар сафига қабул қилиш учун тузилган Қабул комиссияси таркибида номзодларнинг ҳужжатларини ўрганиш, индивидуал-психологик ўрганиш ҳамда номзодларнинг умумжисмоний тайёргарлик даражасини баҳолаш бўйича кичик комиссиялар тузилади.

18. Университетга ўқишга кириш истагини билдирган:

фуқаролар таълим йўналишларидан келиб чиққан ҳолда ўзларининг яшаш жойидаги мудофаа ишлари бўйича бўлимларга ёки Ички ишлар вазирлиги ҳудудий бўлинмалари (кейинги ўринларда — тегишли ҳудудий органлар)га мазкур Низомга 3-иловага мувофиқ шаклдаги ариза билан;

ҳарбий хизматчилар (ходимлар) ўзлари хизмат ўтаётган ҳарбий қисмга (муассасага) мазкур Низомга 4-иловага мувофиқ шаклдаги билдирги билан мурожаат қиладилар.

Қабул қилинган аризалар (билдиргилар) асосида тегишли ҳудудий органлар ҳамда ҳарбий қисмлар (муассасалар) томонидан белгиланган тартибда ҳужжатлар расмийлаштирилади.

19. Ҳужжат расмийлаштириш таълим йўналишлари бўйича қуйидаги тартибда амалга оширилади:

а) мудофаа ишлари бўйича бўлимлар орқали:
«Махсус вазифаларни бажариш қўшинларининг қўмондонлик-тактик фаолияти»;

«Хизмат фаолиятини тарбиявий-психологик таъминлаш»;

«Хавфсизликни ҳуқуқий таъминлаш»;

«Халқаро ҳарбий ҳамкорликни ҳуқуқий таъминлаш»;

«Иқтисодий хавфсизлик»;

«Аниқлаш ва қўриқлаш тизимларидан фойдаланиш бўйича қўмондонлик-муҳандислик фаолияти»;

«Қўриқлаш бўлинмаларининг қўмондонлик-тактик фаолияти»;

б) Ички ишлар вазирлиги ҳудудий бўлинмалари орқали: 
«Йўл-патруль хизматининг қўмондонлик-тактик фаолияти»;

«Патруль-пост хизматининг қўмондонлик-тактик фаолияти»;

«Паспорт тизимини ҳуқуқий таъминлаш».

20. Университетга ўқишга кириш учун аризалар (билдиргилар) ҳар йили 1 февралдан 20 мартга қадар (шу куни ҳам) қабул қилинади.

21. Университетга ўқишга киришни хоҳлаган номзодлар томонидан тегишли ҳудудий органларга қуйидаги ҳужжатлар тақдим этилади:

ариза (билдирги);

чақирилувчининг қайд этилганлиги тўғрисидаги гувоҳномаси ёки ҳарбий гувоҳномаси нусхаси;

таржимаи ҳол;

анкета;

хизматни ўташ жойидан (агар хизматни ўтаётган бўлса) тавсифнома;

ота-онасининг Университетга ўқишга киришига розилик хати;

хорижий тилларни билиш даражаси бўйича камида В2 даражадаги халқаро сертификат нусхаси (агар мавжуд бўлса).

«Халқаро ҳарбий ҳамкорликни ҳуқуқий таъминлаш» таълим йўналишига ўқишга киришни хоҳлаган номзодлар чет тилини билиш даражаси ҳақидаги халқаро тан олинган дастурлар — IELTS бўйича 5.5 балл ва ундан юқори, TOEFL бўйича 72 балл ва ундан юқори, TestDaF бўйича ТDN3 ва ундан юқори, DELF B2 ва ундан юқори сертификат ёки давлат намунасидаги В2 ва ундан юқори даражадаги малака сертификатига эга бўлганда, Университетга ўқишга кириш бўйича танловда иштирок этадилар.

Қуйидаги ҳужжатлар тегишли ҳудудий органлар томонидан тегишли давлат органлари ва ташкилотларидан мустақил равишда, шу жумладан «Рақамли ҳукумат» тизимининг идоралараро интеграциялашув платформаси орқали сўраб олинади:

шахсни тасдиқловчи ҳужжат нусхаси;

туғилганлик ҳақида гувоҳнома нусхаси;

шахснинг белгиланган шаклдаги фотосурати;

маълумоти тўғрисидаги (умумий ўрта, ўрта махсус, бошланғич профессионал, ўрта профессионал, ўрта махсус профессионал) ҳужжатлар (асли ва нусхаси) ҳамда рейтинг дафтарчаси (баҳолар табели) нусхаси;

ўқиш ёки иш жойидан (агар ўқиётган ёки ишлаётган бўлса) маълумотнома;

чет тилини билиш даражасини аниқлаш бўйича миллий сертификат ва университетга ўқишга киришда имтиёзлардан фойдаланиш ҳуқуқини тасдиқловчи бошқа ҳужжатлар нусхаси.

Университетга ўқишга киришда имтиёзлардан фойдаланиш ҳуқуқини тасдиқловчи ҳужжатлар нусхаси;

Номзодлар томонидан ҳужжатларни тақдим этишда паспорти (идентификацияловчи ID-картаси) ёки унинг ўрнини босувчи ҳужжат, туғилганлик ҳақида гувоҳнома, чақирилувчининг қайд этилганлиги тўғрисидаги гувоҳнома ёхуд чақирилувчининг ҳарбий гувоҳномаси шахсан кўрсатилади.

(21-банд Ўзбекистон Республикаси Вазирлар Маҳкамасининг 2025 йил 30 декабрдаги 840-сонли қарори таҳририда — Қонунчилик маълумотлари миллий базаси, 06.01.2026 й., 09/26/840/0012-сон)

22. Университетга ўқишга киришни хоҳлаган ҳарбий хизматчилар томонидан ўз хизмат ўташ жойига мазкур Низомнинг 21-бандида назарда тутилган ҳужжатлар билан бирга қўшимча равишда қуйидаги ҳужжатлар тақдим этилади:

Университетга ўқишга киришга тавсия этиш бўйича ҳужжатлар (муддатли ҳарбий хизматни ўтаётган ҳарбий хизматчиларга — ҳарбий бўлинманинг умумий йиғилиши баённомасидан кўчирма);

ҳарбий қисмлар (муассасалар) ва бўлинмаларнинг командирлари (бошлиқлари) томонидан берилган тавсиянома.

Номзодлардан ушбу Низомнинг 21 ва 22-бандларида назарда тутилмаган бошқа ҳужжатларни талаб қилиш тақиқланади.

2-§. Ҳарбий-профессионал йўналтириш
23. Ҳарбий хизматчи касбининг моҳиятини ва унга қўйиладиган талабларни очиб бериш, ёшларда ҳарбий касбни онгли равишда танлашни шакллантириш, муайян ҳарбий мутахассисликни танлашда уларга ёрдам бериш ҳарбий-профессионал йўналтиришнинг асосий мақсади ҳисобланади.

24. Қуйидагилар ҳарбий-профессионал йўналтиришнинг асосий вазифалари ҳисобланади:

офицерлар хизматининг ижтимоий мазмуни ва ўзига хослигини очиб бериш, шу асосда ёшларда офицер — Ватан ҳимоячиси касбининг юксак масъулиятини тўғри тушуниш ва англашни шакллантириш;

Университетга ўқишга киришга қарор қилган ёшлар ва ҳарбий хизматчиларга уларнинг истеъдодини, қобилиятларини ва шахсий фазилатларини ҳисобга олган ҳолда ҳарбий мутахассисликни танлашда ёрдам бериш;

Университетга кирувчи номзодларнинг маънавий ва ахлоқий фазилатларига, психологик хусусиятларига, умумжисмоний ва умумтаълим тайёргарлигига ва соғлиғига қўйиладиган талабларни тушунтириш;

Университетга ўқишга киришга энг иқтидорли, ҳар томонлама камол топган ва Ватанга садоқатли ёшларни жалб этиш.

25. Ҳарбий-профессионал йўналтириш дастлабки саралаб олиш тадбирлари бошланишига қадар ўтказилади ва ушбу босқичда:

ёшларнинг фахрийлар, ҳарбий қисмлар ва Университет вакиллари билан учрашувлари;

вазирликлар ва идораларнинг ҳудудий органларида, шунингдек ҳарбий қисмларда, муассасаларда Университетдаги ҳаётни акс эттирувчи кўргазмали ташвиқот материаллари, ўқишга қабул қилиш шартлари, муддатли ҳарбий хизматни ўтаган ҳарбий хизматчиларга ва контракт бўйича ҳарбий хизматчиларга Университетга киришда бериладиган имтиёзлар, Ўзбекистон Республикаси Қуролли Кучлари қўшинларининг ҳар хил турларида офицерлар таркибининг ҳарбий хизмати хусусиятлари ва ўзига хосликларини акс эттирувчи ўқув-маслаҳат бурчакларини ташкил этиш;

умумий ўрта, ўрта махсус ва касбий таълим муассасалари ўқувчиларига офицер касби, Университетга тайёргарлик кўриш ва кириш тартиби тўғрисидаги маълумотларни етказиш ишларини ташкил этиш воситасида таъминланади.

(25-банднинг тўртинчи хатбошиси Ўзбекистон Республикаси Вазирлар Маҳкамасининг 2025 йил 3 ноябрдаги 688-сонли қарори таҳририда — Қонунчилик маълумотлари миллий базаси, 04.11.2025 й., 09/25/688/1005-сон)
26. Номзодларда ҳарбий хизматга қизиқишни шакллантириш ва офицер касби тўғрисида тўғри тасаввур ҳосил қилиш ишлари умумий ўрта, ўрта махсус ва касбий таълим муассасалари, маҳаллий ҳарбий бошқарув органлари ва жамоат ташкилотлари билан ўзаро яқин ҳамкорликда чақирувга қадар бошланғич тайёргарлик раҳбарларини жалб этган ҳолда манфаатдор вазирликлар ва идоралар томонидан амалга оширилади.

(26-банд Ўзбекистон Республикаси Вазирлар Маҳкамасининг 2025 йил 3 ноябрдаги 688-сонли қарори таҳририда — Қонунчилик маълумотлари миллий базаси, 04.11.2025 й., 09/25/688/1005-сон)
27. Ёшларга уларни ҳарбий-профессионал йўналтириш мақсадида касбга доир маслаҳатлар берилади, номзодларнинг шахсий фазилатлари, қизиқишлари ва қобилиятларини ҳисобга олган ҳолда ҳарбий касбни танлашда бевосита ёрдам кўрсатилади.

Касбга доир маслаҳатлар таълим муассасаларининг чақирувга қадар бошланғич тайёргарлик раҳбарлари томонидан ўтказилади, уларда номзоднинг шахсий фазилатларига, қобилиятларига ва Университетда ўқишга маънавий-психологик тайёрлик даражасига дастлабки баҳо берилади, шунингдек, номзодларнинг қизиқишлари ва қобилиятлари ўрганилади.

(27-банднинг иккинчи хатбошиси Ўзбекистон Республикаси Вазирлар Маҳкамасининг 2025 йил 3 ноябрдаги 688-сонли қарори таҳририда — Қонунчилик маълумотлари миллий базаси, 04.11.2025 й., 09/25/688/1005-сон)
28. Ҳарбий хизматчиларни Университетга ўқишга киришга тайёрлаш Миллий гвардия ва Ички ишлар вазирлигининг тегишли соҳавий хизматлари томонидан белгиланган тартибда ўтказилади.

29. Миллий гвардия, Ички ишлар вазирлиги ва Мудофаа вазирлигининг тегишли соҳавий хизматлари жойларда ҳарбий-профессионал йўналтириш бўйича ишларнинг ташкил этилиши ва ўтказилиши, Университетдаги ўқув-тарбиявий жараёнларни ёритувчи нашрлар (буклетлар ва плакатлар, ўқишга кириш шартлари) ҳарбий қисмларга (муассасаларга), ҳудудий органларга етказилишини ташкил этадилар.

30. Университет зиммасига ҳарбий-профессионал йўналтириш доирасида қуйидаги вазифалар юкланади:

Университетдаги ҳаёт, турмуш ва ўқишнинг ўзига хос жиҳатлари тўғрисидаги плакатлар, буклетлар, фильмлар ва видеороликлар кўринишида ахборот материалларини тайёрлаш ва Миллий гвардия, Ички ишлар вазирлиги, Мудофаа вазирлигининг тегишли соҳавий хизматларига тарқатиш;

Университет вакилларининг телевидениеда радиода, марказий ва минтақавий (маҳаллий) матбуот саҳифаларида чиқишларини ташкил этиш, Университет тўғрисидаги фильмларни намойиш этиш, мавзули кечалар, маърузалар ва очиқ эшиклар кунлари ўтказиш;

ҳарбий стажировкалар, ишлаб чиқариш амалиётлари, шунингдек, таътиллар даврида Университетнинг доимий ва ўзгариб турувчи таркиби томонидан ҳарбий хизматчилар ва ёшлар билан учрашув ва суҳбатлар ўтказиб бориш.

31. Миллий гвардия, Ички ишлар вазирлиги ва Мудофаа вазирлигининг тегишли соҳавий хизматларига ҳарбий-профессионал йўналтириш доирасида қуйидаги вазифалар юкланади:

ҳарбий қисмларнинг маънавият ва маърифат марказларида, ички ишлар органларида Университетдаги ҳаётни акс эттирувчи кўргазмали ташвиқот қабул қилиш шартлари, Университетга киришда бериладиган имтиёзлар, Ўзбекистон Республикаси Қуролли Кучлари қўшинларида офицерлар таркибининг ҳарбий хизмати хусусиятлари ва ўзига хос жиҳатларини акс эттирувчи ўқув-маслаҳат бурчакларини ташкил этиш ва безаш;

мунтазам равишда Ўзбекистон Республикаси Қуролли Кучлари офицерлар таркибининг ҳарбий хизмати, Университетдаги ўқув-тарбиявий жараён тўғрисидаги фильмлар намойишларини, шунингдек, фахрийлар ва Университетнинг вакиллари билан учрашувларни ташкил этиш;

ҳарбий хизматчилар, ходимлар билан офицер касби тўғрисида якка тартибда тушунтириш суҳбатлари ўтказиш;

ҳарбий-профессионал йўналтириш бўйича ишлар якунларини вақти-вақти билан таҳлил қилиш;

Университет билан мустаҳкам алоқа ўрнатиш.

3-§. Дастлабки саралаб олишни ташкил этиш ва ўтказиш тартиби
32. Соғлиғи, индивидуал-психологик хусусиятлари ва умумжисмоний тайёргарлик даражасига мувофиқ ҳарбий ихтисосликнинг замонавий талабларига жавоб берадиган, ғоявий-маънавий барқарорликка, мустаҳкам интеллектуал ва маънавий-ахлоқий салоҳиятга эга бўлган номзодларни аниқлаш дастлабки саралаб олишнинг асосий мақсади ҳисобланади.

33. Дастлабки саралаб олишнинг асосий вазифалари қуйидагилар ҳисобланади:

номзодга оид тегишли ҳужжатларни ва уни тавсифловчи маълумотларни тўплаш;

номзод тўғрисидаги турли маълумотларни (оилавий аҳволи, ота-оналари ва яқин қариндошларининг ҳарбий хизматга муносабати ва шу кабилар) аниқлаштириш, офицер касбини танлашнинг сабабларини аниқлаш;

номзоднинг умумтаълим, соғлиғи ва умумжисмоний тайёргарлик даражасини ҳар томонлама ва холисона баҳолаш;

номзоднинг индивидуал-психологик хусусиятларини ўрганиш.

34. Дастлабки саралаб олиш давомида қуйидаги тадбирлар ташкил этилади ва ўтказилади:

ҳужжатларни тўплаш ва ўрганиш;

якка тартибда суҳбатлашиш;

тиббий кўрикдан ўтказиш;

индивидуал-психологик ўрганиш;
умумжисмоний тайёргарлик даражасини баҳолаш.

35. Дастлабки саралаб олишда иштирок этадиган номзодларнинг сони чекланмайди.

36. Ҳужжатларни тўплаш ва ўрганиш, натижаларни таҳлил қилиш, номзод тўғрисидаги маълумотларни режали жамлаш ва тизимлаштириш, унинг ижтимоий фаоллиги, сиёсий ва ҳуқуқий маданияти, маънавий фазилатлари ва касбий лаёқатини баҳолаш усулини қўллаган ҳолда ҳар йили 1 февралдан 31 мартга қадар (шу куни ҳам) ўтказилади.

Номзодларнинг ижтимоий фаоллиги, сиёсий ва ҳуқуқий маданияти, маънавий фазилатлари ва касбий лаёқатини аниқлаш доирасида уларнинг:

мамлакатда амалга оширилаётган ислоҳотларнинг моҳияти ва аҳамиятини, давлатни ҳимоя қилиш борасидаги конституциявий мажбуриятларни тушуниши;

юқори даражадаги ҳушёрлик ҳамда ёт мафкура ва ахлоққа нисбатан муросасизлик зарурлигини англаши;

бурчни ҳис этиши, қатъиятлилиги, ишчанлиги, меҳнатсеварлиги ва ўзини тўғри тутиши;

жамоанинг ижтимоий ҳаётида фаол қатнашиши;

хизмат (меҳнат) фаолиятида, ўқишда ва чақирувга қадар бошланғич тайёргарликда эришган натижалари ҳисобга олинади.

Бундан ташқари, офицер бўлиш истагининг асосланганлигига ва бунинг учун зарур фазилатлари мавжудлигига асосий эътибор берилади.

37. Ҳар йили 1 апрелга қадар (шу куни ҳам) тегишли ҳудудий органлар томонидан номзодларга давлат сирларидан фойдаланишга доир рухсатномани расмийлаштириш учун ҳужжатлар йиғмажилди масъул органга юборилади.

(37-банд Ўзбекистон Республикаси Вазирлар Маҳкамасининг 2025 йил 7 августдаги 504-сонли қарори таҳририда — Қонунчилик маълумотлари миллий базаси, 08.08.2025 й., 09/25/504/0707-сон)

38. Якка тартибдаги суҳбат номзодлар тўғрисидаги турли маълумотларни (оилавий аҳволи, ота-оналари ва яқин қариндошларининг ҳарбий хизматга муносабати) аниқлаштириш, офицер касбини танлашининг сабабларини аниқлаш, таълим муассасасидаги ўзлаштириш ва хорижий тилларни эгаллаганлик даражасини баҳолаш мақсадида ўтказилади.

Суҳбат давомида Университет томонидан номзодларга қўйиладиган талаблар, бериладиган имтиёзлар ва бошқа масалалар талабгорнинг эътиборига етказилади.

39. Якка тартибдаги суҳбат ёшлар билан — тегишли ҳудудий органлар бўлим бошлиқлари томонидан, ҳарбий хизматчилар билан — ҳарбий қисмлар (муассасалар), бўлинмаларнинг командирлари (бошлиқлари) томонидан ўтказилади. Бунда якка тартибдаги суҳбат номзод ариза (билдирги) билан мурожаат қилган кундан бошлаб 10 кун ичида ўтказилади. Якка тартибдаги суҳбат натижаси бўйича мазкур Низомга 5-иловага мувофиқ шаклда якка тартибдаги суҳбат варақаси тўлдирилади.

40. Тиббий кўрикдан ўтказиш икки (бирламчи ва якуний) босқичда амалга оширилади.

Бирламчи тиббий кўрик фақат ёшлар учун тегишли ҳудудий органлар ҳузуридаги тиббий комиссиялар томонидан ҳар йили 1 февралдан 31 мартга қадар (шу куни ҳам) ўтказилади.

Якуний тиббий кўрик ёшлар ва ҳарбий хизматчилар учун тегишли ҳудудий органлар ҳузуридаги ҳарбий-тиббий комиссиялар томонидан барча мажбурий ташхис-диагностик текширувлар амалга оширилган ҳолда ҳар йили 1 апрелдан 20 майга қадар (шу куни ҳам) ўтказилади.

41. Бирламчи ва якуний тиббий кўрикдан ўтказиш натижалари бўйича номзоднинг Университетда ўқишга соғлиғига кўра яроқлилиги тўғрисида хулоса берилади. Мазкур хулоса номзоднинг шахсий ҳужжатлари йиғмажилдига қўшиб қўйилади.

Соғлиғининг ҳолатига кўра Университетда ўқишга яроқсиз деб топилган номзодлар дастлабки саралаб олишнинг кейинги босқичларига қўйилмайди.

42. Номзодларни тиббий кўрикдан ўтказиш таълим йўналишлари бўйича қуйидаги тартибда амалга оширилади:

«Махсус вазифаларни бажариш қўшинларининг қўмондонлик-тактик фаолияти», «Хизмат фаолиятини тарбиявий-психологик таъминлаш», «Хавфсизликни ҳуқуқий таъминлаш», «Халқаро ҳарбий ҳамкорликни ҳуқуқий таъминлаш», «Иқтисодий хавфсизлик», «Аниқлаш ва қўриқлаш тизимларидан фойдаланиш бўйича қўмондонлик-муҳандислик фаолияти», «Қўриқлаш бўлинмаларининг қўмондонлик-тактик фаолияти» таълим йўналишлари учун — Ўзбекистон Республикаси Президентининг 2018 йил 25 декабрдаги ПҚ-4076-сон қарори билан тасдиқланган Ўзбекистон Республикаси Қуролли Кучларида тинчлик ва уруш даврида тиббий кўрикдан ўтказиш тўғрисидаги низомга мувофиқ;

«Йўл-патруль хизматининг қўмондонлик-тактик фаолияти», «Патруль-пост хизматининг қўмондонлик-тактик фаолияти», «Паспорт тизимини ҳуқуқий таъминлаш» таълим йўналишлари учун — Вазирлар Маҳкамасининг 2017 йил 26 сентябрдаги 764-сон қарори билан тасдиқланган Ўзбекистон Республикаси ички ишлар органларида тиббий текширувни ташкил этиш ва ҳарбий-тиббий экспертизани ўтказиш тартиби тўғрисидаги низомга мувофиқ.

Номзодларнинг антропометрик кўрсаткичларига доир мезонлар Ўзбекистон Республикаси Қуролли Кучлар ва ҳуқуқни муҳофаза қилувчи органларга ҳарбий хизмат (хизмат)га қабул қилиш талабларига мувофиқ танланган мутахассисликка қараб белгиланади.

43. Номзодлар билан индивидуал-психологик ўрганиш тадбирлари Қабул комиссияси раиси томонидан тасдиқланган режа-жадвал асосида, тегишли ҳудудий органларида Қабул комиссияси таркибига киритилган мутахассис-психологлар томонидан номзодларни психологик тест синовидан ўтказиш йўли билан мазкур Низомнинг 6-иловасига мувофиқ индивидуал-психологик ўрганиш методикасига асосан ҳар йили 1 майдан 30 майга қадар (шу куни ҳам) ўтказилади.

44. Индивидуал-психологик ўрганиш бўйича тасдиқланган режа-жадвал тегишли ҳудудий органларга ҳар йили 10 апрелга қадар Қабул комиссияси томонидан юборилади.

45. Индивидуал-психологик тест синови натижалари бўйича ўқишга тавсия этиш ёки тавсия этмаслик юзасидан хулосалар берилади.

Индивидуал-психологик тест синови натижалари бўйича ўқишга тавсия этилмаган номзодлар дастлабки саралаб олишнинг кейинги босқичларига қўйилмайди.

46. Номзодларнинг умумжисмоний тайёргарлиги даражасини баҳолаш Қабул комиссияси раиси томонидан тасдиқланган режа-жадвал асосида тегишли ҳудудий органлар бошлиқлари белгилаган жойларда Қабул комиссияси таркибига киритилган мутахассислар томонидан мазкур Низомга 7-иловада келтирилган методикага мувофиқ ҳар йили 1 майдан 30 майга қадар (шу куни ҳам) ўтказилади.

47. Номзодларнинг умумжисмоний тайёргарлик даражасини баҳолаш бўйича тасдиқланган режа-жадвал тегишли ҳудудий органларга ҳар йили 10 апрелга қадар Қабул комиссияси томонидан юборилади.

48. Умумжисмоний тайёргарлик даражасини баҳолашнинг белгиланган талабларига жавоб бермайди деб топилган номзодлар саралаб олишнинг кейинги тадбирларига қўйилмайди.

49. Дастлабки саралаб олишдан муваффақиятли ўтган ва тест синовларида қатнашишга рухсат этилган номзодларнинг шахсий ҳужжатлари йиғмажилдлари тўлиқ расмийлаштирилгандан кейин тегишли ҳудудий органлар ва ҳарбий қисмлар (муассасалар) томонидан ҳар йили 10 июнга қадар Қабул комиссиясига юборилади.

50. Қабул комиссияси томонидан тест синовларида қатнашишга рухсат этилган номзодлар ҳақидаги маълумотлар ҳар йили олий таълим муассасалари бакалавриатига ҳужжатлар қабули бошлангунга қадар Давлат тест марказига тақдим этилади.

51. Дастлабки саралаб олишдан муваффақиятли ўтган номзодлар Университетга ўқишга киришда Ўзбекистон Республикаси қонунчилик ҳужжатларида белгиланган имтиёзлардан фойдаланиш ҳуқуқини қўлга киритади.

4-§. Университетга қабул учун ўтказиладиган тест синовлари
52. Тест синовлари ташкил этилаётган ўқув йилидан аввалги йилларда таълим муассасаларини тугатган номзодлардан (тўлиқ давлат таъминотидаги шахслар бундан мустасно) тест синовларида иштирок этиш учун базавий ҳисоблаш миқдорининг ярим баравари миқдорида тўлов ундирилади.

53. Тест синовлари натижалари тест синовлари тўлиқ якунлангандан кейин икки кун ичида Университетга тақдим этилади ва унинг расмий веб-сайтида эълон қилинади.

54. Тест синовига белгиланган вақтда келмаган номзодлар учун қўшимча тест синовлари ўтказилмайди.

55. Тест синовлари натижаси бўйича берилган апелляция шикоятлари Давлат тест маркази томонидан белгиланган тартибда кўриб чиқилади.

5-§. Университетга қабул қилиш тартиби
56. Номзодларни Университетга ўқишга қабул қилиш Давлат тест маркази томонидан тақдим этилган тест синовлари натижалари (танловдан ташқари ва тест синовларисиз ўқишга кириш ҳуқуқига эга номзодлар бундан мустасно) асосида амалга оширилади.

57. Қабул комиссияси тест синовлари натижалари тақдим этилгандан кейин беш кун ичида номзодларни ўқишга қабул қилиш масаласини кўриб чиқади ҳамда мазкур Низомга 8-иловага мувофиқ шаклдаги баённомани расмийлаштиради ва икки кун муддатда Давлат тест марказига тақдим этади.

Қабул комиссияси раиси томонидан тасдиқланган баённома номзодларни Университетга ўқишга қабул қилиш тўғрисидаги буйруқни расмийлаштириш учун асос ҳисобланади.

58. Университетга ўқишга қабул қилиш жараёнида Давлат тест маркази томонидан ўтказилган тест синовлари натижаларига кўра бир нечта номзодларнинг ўтиш рейтинг баллари тенг бўлган ҳолатларда уларни ўқишга қабул қилиш масаласи алоҳида кўриб чиқилади.

59. Университетга ўқишга кирмаган номзодларнинг шахсий ҳужжатлари йиғмажилдлари тест синовлари натижалари эълон қилинган кундан эътиборан 10 кун ичида тегишли ҳудудий органлар ва ҳарбий қисмларга (муассасаларга) қайтариб юборилади.

60. Номзодни ўқишга қабул қилиш учун асос бўлган ҳужжатлар Университетда сақланади.

3-боб. Университетга номзодларни талабалар сафига қабул қилиш
1-§. Ҳужжатларни қабул қилиш тартиби
61. Университет бакалавриатига ўқишга кириш учун номзодлар Қабул комиссияси, давлат хизматлари марказлари ёки Ўзбекистон Республикаси Ягона интерактив давлат хизматлари портали (кейинги ўринларда — ЯИДХП) орқали рўйхатдан ўтадилар.

62. Университетга номзодларни умумфуқаровий асосда талабалар сафига қабул қилиш Вазирлар Маҳкамасининг 2017 йил 20 июндаги 393-сон қарори билан тасдиқланган Олий таълим муассасаларининг бакалавриатига талабаларни ўқишга қабул қилиш тартиби тўғрисидаги низомда белгиланган талаблар асосида амалга оширилади.

63. Университетга ўқишга фақат Ўзбекистон Республикаси фуқаролари қабул қилинади.

64. Университет битирувчиларига тегишли намунадаги диплом ва ҳарбий тайёргарликдан ўтганларга захирадаги лейтенант ҳарбий унвони берилади.

Университет талабаларини ҳарбий тайёргарликка жалб қилиш ва ундан ўтказиш тартиби амалдаги қонунчиликка мувофиқ Ўзбекистон Республикаси Мудофаа вазирлиги билан келишилган ҳолда Миллий гвардия қўмондони томонидан белгиланади.

Миллий гвардия қўмондонининг тақдимномасига асосан Университетнинг ҳарбий тайёргарлигини ўтган битирувчиларига Ўзбекистон Республикаси Мудофаа вазири томонидан бошланғич ҳарбий унвон (захирадаги лейтенант) берилади.

65. Қабул комиссияси ҳужжатларни қабул қилиш бошланишидан бир ой олдин номзодларни қабул қилиш муддатлари, таълим йўналишларининг номлари, ўқишга қабул қилиш параметрлари (ўринлар сони), тест синовларини ўтказиш тартиби тўғрисидаги ахборотни Миллий гвардия ва Университетнинг расмий веб-сайтларига жойлаштиради ҳамда оммавий ахборот воситаларида эълон қилади.

2-§. Номзодларни тўлов-контракт асосида қабул қилиш шартлари, тўлов тартиби ва миқдори ҳамда номзодларга бериладиган имтиёзлар
66. Умумфуқаровий асосда талабаликка қабул қилиш тўлов-контракт асосидаги қабул кўрсаткичлари, шунингдек, қўшимча табақалаштирилган тўлов-контракт асосида ўқишга қабул қилиш Университет томонидан мустақил равишда белгиланади.

67. Университетда тўлов-контракт асосида ўқитиш қиймати (шу жумладан, табақалаштирилган тўлов-контракт қиймати) ҳар йили Университетнинг Васийлик кенгаши томонидан белгиланади.

68. Имтиёзга эга номзодлар Университетнинг кундузги таълим шаклига талабалар сафига Ўзбекистон Республикасининг қонунчилигига мувофиқ тўлов-контракт шартлари асосида қабул қилинади.

3-§. Тест синовлари
69. Тест синовлари ташкил этилаётган ўқув йилидан аввалги йилларда таълим муассасаларини тугатган номзодлар учун (тўлиқ давлат таъминотидаги шахслар бундан мустасно) тест синовларида иштирок этиш учун базавий ҳисоблаш миқдорининг ярим баравари миқдорида тўлов белгиланади.

70. Номзодлар умумий ўрта, ўрта махсус ва касбий таълим муассасаларида ўқиган чет тилларидан бирида имтиҳон топширадилар.

(70-банд Ўзбекистон Республикаси Вазирлар Маҳкамасининг 2025 йил 3 ноябрдаги 688-сонли қарори таҳририда — Қонунчилик маълумотлари миллий базаси, 04.11.2025 й., 09/25/688/1005-сон)
4-§. Университетга номзодларни кундузги таълим шаклига талабалар сафига қабул қилиш тартиби
71. Университетда танланган таълим йўналишига қараб номзодлар белгиланган тартибда тасдиқланган фан мажмуалари бўйича тест синовларидан ўтадилар.

72. Тўлов-контракт асосида номзодларни ўқишга қабул қилиш юридик ёки жисмоний шахслар томонидан ўқиш учун тўлов-контрактда кўрсатилган маблағ миқдори ҳар йили белгиланган тартибда, 15 сентябрдан кечиктирмай, ўтказилгандан сўнг Университет бошлиғининг буйруғи билан расмийлаштирилади.

Ҳар йили Университет бошлиғининг тўлов-контракт асосида талабаликка тавсия этилган номзодларнинг 2 сентябрдан бошлаб дарсларга қатнашишига рухсат бериш тўғрисидаги буйруғи расмийлаштирилади.

Қўшимча табақалаштирилган тўлов-контракт асосида ўқиш истагида бўлган номзодлар Ўзбекистон Республикаси таълим муассасаларига ўқишга қабул қилиш бўйича Давлат комиссияси (кейинги ўринларда — Давлат комиссияси) томонидан белгиланган муддатларда ушбу қийматлар бўйича тўлов-контракт шартларини биринчи ўқув йили учун тўлиқ бажарганларидан сўнг Университет бошлиғининг буйруғи билан ўқишга қабул қилинади.

4-боб. Университет магистратурасига офицер лавозимларидаги ҳарбий хизматчиларни (ходимларни) саралаб олиш ва қабул қилиш
1-§. Умумий қоидалар
73. Университет магистратурасига 5 йил ва ундан кўп хизмат стажига эга бўлган, камида «майор» офицер лавозимларида хизмат ўтаётган, ўқишга қабул йилининг 31 декабригача 45 ёшдан ошмаган ҳарбий хизматчилар (ходимлар) қабул қилинади.

Истисно тариқасида, Университет бакалавриатини имтиёзли тамомлаган, лавозимга тайинланган, илмий-тадқиқот йўналишида салмоқли ютуқларга эришган (илмий мақолалари нашр этилган, ўқув адабиётларни ишлаб чиқишда иштирок этган, ихтиро патентлари ва гувоҳномаларни олган) ҳамда тегишли кафедраларнинг қўшма йиғилишининг қарорига кўра тавсия этилган ҳарбий хизматчилар Университет бошлиғининг қарорига асосан, келгусида Университетда 5 йил ишлаб бериш шарти билан, магистратурага ўқишга кириш учун ўтказиладиган танловларда иштирок этиши мумкин.

«Олий Бош қўмондон» давлат стипендияси соҳиби бўлган курсантлар бакалавриатни тамомлагач, камида икки йил ҳарбий хизматни (хизматни) ўтагандан сўнг, мутахассислиги бўйича беш йил мобайнида Университетнинг магистратурасига умумий қабул квота доирасида кириш имтиҳонларисиз ва мазкур банднинг биринчи хатбошисидаги чекловларни инобатга олмаган ҳолда ўқишга қабул қилинади.

(73-банд Ўзбекистон Республикаси Вазирлар Маҳкамасининг 2025 йил 26 августдаги 538-сонли қарорига асосан учинчи хатбоши билан тўлдирилган — Қонунчилик маълумотлари миллий базаси, 27.08.2025 й., 09/25/538/0782-сон)

74. Магистратурага ўқишга қабул қилинган шахсларнинг охирги эгаллаб турган лавозими учун белгиланган пул таъминоти ўқиш даври мобайнида сақлаб қолинади.

75. Қабул комиссияси томонидан ҳар йили 10 мартга қадар ўқишга қабул қилиш муддатлари, мутахассислик номлари тўғрисидаги маълумотлар Миллий гвардия ва Университетнинг расмий веб-сайтларида жойлаштирилади ҳамда оммавий ахборот воситаларида эълон қилинади.

76. Магистратурага кириш учун ҳужжатлар ҳар йили 10 апрелдан 1 июнга қадар қабул қилинади.

77. Университет магистратура тингловчилари контингентини сифатли бутлаш учун касбий тайёргарлик, чет тили (чет тилини билиш даражасини тасдиқловчи белгиланган даражадаги миллий ёки халқаро сертификатлари мавжуд бўлмаганлар учун) ва жисмоний тайёргарлик бўйича саралаш имтиҳонлари ҳамда тест синовлари ўтказилади.

78. Магистратурага қабул қилишни ташкил этиш мазкур Низомга 9-иловада келтирилган схемага мувофиқ амалга оширилади.

79. Магистратурага ўқишга кириш истагини билдирган номзодлар ўзининг бевосита командирлари (бошлиқлари) номига мазкур Низомнинг 10-иловасига мувофиқ билдирги билан мурожаат қиладилар.

80. Билдиргига қуйидаги ҳужжатлар илова қилинади:

маълумотнома-объективка;

яқин қариндошлари тўғрисидаги маълумот;

номзод учун бевосита командири (бошлиғи) томонидан берилган тавсифнома;

ҳарбий (хизмат) гувоҳнома нусхаси;

ҳарбий-тиббий комиссия томонидан берилган тиббий маълумотнома;

(80-банднинг еттинчи хатбошиси Ўзбекистон Республикаси Вазирлар Маҳкамасининг 2025 йил 30 декабрдаги 840-сонли қарорига асосан чиқарилган — Қонунчилик маълумотлари миллий базаси, 06.01.2026 й., 09/26/840/0012-сон)

нашр этилган мақолалари ва ўқув қўлланмаларнинг рўйхати (мавжуд бўлганда);

чет тилини билиш даражасини тасдиқловчи белгиланган даражадаги халқаро сертификатларнинг асл нусхаси (мавжуд бўлганда);

(80-банднинг саккизинчи хатбошиси Ўзбекистон Республикаси Вазирлар Маҳкамасининг 2025 йил 30 декабрдаги 840-сонли қарори таҳририда — Қонунчилик маълумотлари миллий базаси, 06.01.2026 й., 09/26/840/0012-сон)

давлат сирларидан фойдаланишга доир рухсатнома (2-шакл);

(80-банднинг ўнинчи хатбошиси Ўзбекистон Республикаси Вазирлар Маҳкамасининг 2025 йил 7 августдаги 504-сонли қарори таҳририда — Қонунчилик маълумотлари миллий базаси, 08.08.2025 й., 09/25/504/0707-сон)

қонунчилик ҳужжатларига мувофиқ ўқишга киришда имтиёз берувчи ҳужжатнинг асл нусхаси (мавжуд бўлганда);

Номзодларнинг олий маълумот тўғрисидаги диплом (иловаси билан) ёки дипломдан кўчирмаси (Ўзбекистон Республикаси олий таълим муассасаларини давлат гранти бўйича ўқиб тугатганлар учун) ҳамда чет тилини билиш даражасини тасдиқловчи В2 ва ундан юқори даражадаги миллий сертификат «Рақамли ҳукумат» тизимининг идоралараро интеграциялашув платформаси орқали мустақил равишда олинади.

(80-банд Ўзбекистон Республикаси Вазирлар Маҳкамасининг 2025 йил 30 декабрдаги 840-сонли қарорига асосан хатбоши билан тўлдирилган — Қонунчилик маълумотлари миллий базаси, 06.01.2026 й., 09/26/840/0012-сон)

81. Миллий гвардия ҳудудий бошқармаларида Университет магистратураси тингловчилигига номзодларнинг ҳужжатлари ўрганилади, номзодларнинг умумий рўйхати шакллантирилади ва белгиланган тартибда номзодларнинг расмийлаштирилган шахсий йиғмажилдлари ҳар йили 1 июнга қадар (шу куни ҳам) Қабул комиссиясига юборилади.

82. Ўзбекистон Республикаси Қуролли Кучлар ва бошқа ҳуқуқни муҳофаза қилувчи органлар ҳарбий хизматчилари (ходимлари) қаторидан бўлган номзодларга расмийлаштирилган шахсий йиғмажилдлар Қабул комиссиясига юборилади.

83. Номзодларнинг маълумоти, чет тилини билиш даражаси, иш тажрибаси ва касбий малакасига оид қўшимча маълумотлар ҳам тақдим этилиши мумкин.

84. Ҳужжатлар белгиланган муддатда тўлиқ тақдим этилмаган тақдирда номзодга камчиликларни бартараф этиш ва ҳужжатларни такроран тақдим этиш учун жорий йилнинг 1 июнига қадар имконият берилади.

85. Ҳужжатларни қабул қилиш учун белгиланган муддат тугагандан сўнг уларга ўзгартириш ва қўшимчалар киритиш тақиқланади.

86. Қабул комиссияси Миллий гвардия ҳудудий бошқармалари, Ўзбекистон Республикаси Қуролли Кучлар ва бошқа ҳуқуқни муҳофаза қилувчи органлар томонидан юборилган номзодларнинг ҳужжатларини қабул қилади, уларнинг рўйхатини шакллантиради, белгиланган тартибда ҳужжатлари расмийлаштирилган номзодларнинг саралаб олиш босқичида иштирок этишини таъминлайди.

87. Қабул комиссияси томонидан қуйидаги ишлар амалга оширилади:

номзодларнинг шахсий йиғмажилдларини қабул қилиш;

шахсий йиғмажилдларни белгиланган талабларга мувофиқлигини ва тўғри расмийлаштирилганлигини ўрганиш;

номзодлар учун маслаҳатлашувларни ташкил этиш;

касбий тайёргарлик, чет тили (чет тилини билиш даражасини тасдиқловчи белгиланган даражадаги миллий ёки халқаро сертификатлари мавжуд бўлмаганлар учун) ва жисмоний тайёргарликдан саралаш имтиҳонларини, шу жумладан Давлат тест маркази билан ҳамкорликда тест синовларини ўтказиш;

саралаш имтиҳонлари юзасидан номзодларнинг шикоят ва аризаларини кўриб чиқиш;

саралаш имтиҳонлари натижалари ҳақида якуний маълумотлар тайёрлаш;

Университет магистратурасига ўқишга кирган номзодлар бўйича баённомани расмийлаштириш.

88. Келиб тушган номзодларнинг шахсий йиғмажилдлари ва уларнинг рўйхати Қабул комиссияси томонидан ўрганиб чиқилади ва номзодларни саралаш имтиҳонларида қатнашувчиларнинг рўйхатини ҳар йили 10 июнга қадар шакллантиради.

2-§. Номзодлар билан саралаш имтиҳонлари ва тест синовларини ташкил этиш ва ўтказиш тартиби
89. Ҳар йили июнь — август ойларида Университетнинг магистратурага киришни хоҳловчи номзодлари билан Университетда йиғин ўтказилади.

Йиғин мобайнида номзодлар касбий тайёргарлик, чет тили (чет тилини билиш даражасини тасдиқловчи белгиланган даражадаги миллий ёки халқаро сертификатлари мавжуд бўлмаганлар учун) ва жисмоний тайёргарлик бўйича саралаш имтиҳонларини топширадилар.

90. Номзодларнинг билим ва кўникмаларини текшириш мақсадида Университетда ҳар йили саралаш имтиҳонларининг билетлари ишлаб чиқилади.

91. Номзодларни Университетга қабул қилиш учун Университет бошлиғининг буйруғи билан касбий тайёргарлик, чет тили ва жисмоний тайёргарлик бўйича саралаш имтиҳонларини қабул қилиш учун тегишли мутахассислардан иборат кичик комиссиялар тузилади.

92. Касбий тайёргарлик бўйича саралаш имтиҳонида номзоднинг мутахассислиги бўйича ҳарбий-профессионал тайёргарлиги текширилади. Номзоднинг билими билет саволларига оғзаки жавоб беришига қараб баҳоланади.

93. Номзоднинг чет тили бўйича билими билет саволларига оғзаки жавоб бериш усули билан баҳоланади.

Имтиҳон саволлари олий ҳарбий таълим муассасаларида чет тили бўйича ўрганиладиган ўқув дастури асосида тузиб чиқилади.

94. Саралаш имтиҳонларининг натижалари беш балли тизим асосида баҳоланади. Саралаш имтиҳонларида қўлланадиган баҳолаш мезонлари Университет томонидан ишлаб чиқилади ҳамда Миллий гвардия қўмондони томонидан тасдиқланади.

95. Магистратурага ўқишга топшираётган номзоднинг жисмоний тайёргарлиги қуйидаги машқлар бўйича баҳоланади:

турникда тортилиш;

100 метрга югуриш;

3000 метрга югуриш.

Жисмоний тайёргарлик Миллий гвардиянинг жисмоний тайёргарлик бўйича қўлланмаси талаблари асосида ўтказилади.

96. Номзодларнинг саралаш имтиҳонларининг натижалари бўйича қўйилган баҳоларга доир эътирозлари Университетда ташкил этилган апелляция комиссияси томонидан кўриб чиқилади.

Номзодлар ўз эътирозларини саралаш имтиҳонлари якунлангандан сўнг икки сутка мобайнида апелляция комиссиясига тақдим этишлари мумкин.

Апелляция комиссияси уч сутка мобайнида эътирозларни кўриб чиқиб, тегишли қарор қабул қилади ва эътироз билдирган шахсга маълумот беради.

97. Қабул комиссияси раиси қуйидаги номзодларни саралаш имтиҳонларидан четлаштириш ҳуқуқи эга:

имтиҳонларнинг биридан қониқарсиз баҳо олган;

имтиҳонларга узрли сабабларсиз қатнашмаган;

ҳарбий интизомни қўпол равишда бузган.

98. Номзодларга касбий тайёргарлик, чет тили, жисмоний тайёргарлик бўйича саралаш имтиҳонларини ўтказиш натижасига кўра Қабул комиссияси томонидан номзодни тест синовларида иштирок этишга рухсат этиш ёки рад қилиш тўғрисида қарор қабул қилинади.

99. Саралаш имтиҳонларидан муваффақиятли ўтган номзодлар қуйидаги фанлар бўйича Давлат тест маркази томонидан ўтказиладиган тест синовларини топширади:

мутахассислик фанлари;

маънавий-маърифий тайёргарлик;

чет тили (чет тилини билиш даражасини тасдиқловчи белгиланган даражадаги миллий ёки халқаро сертификатлари мавжуд бўлмаганлар учун).

100. Мутахассислик фанлари ҳамда маънавий-маърифий тайёргарлик бўйича тест топшириқлари Университет томонидан ишлаб чиқилади ҳамда ҳар йили 1 июнга қадар Давлат тест марказига тақдим этилади.

Магистратура мутахассисликлари бўйича тест синовлари ўтказиладиган фанлар мажмуаси Университет бошлиғи томонидан тасдиқланади.

101. Тест синовларини ўтказиш тартиби Давлат тест маркази томонидан белгиланади.

102. Тест синовлари Давлат тест маркази билан келишилган муддатларда, тўлов-шартнома асосида Тошкент шаҳридаги катта сиғимли биноларда ўтказилади.

103. Тест синовларининг натижалари қабул квоталари доирасида белгиланган рейтинг тизими бўйича Давлат тест маркази томонидан аниқланади.

104. Тест синовлари натижасидан норози бўлган номзод тест синовлари натижаси эълон қилинган кундан бошлаб икки кун давомида Университетда ташкил этиладиган апелляция комиссиясига тест натижалари бўйича апелляция шикояти бериш ҳуқуқига эга. Номзодга апелляция шикояти қабул қилинганлиги ва кўриб чиқиш санаси тўғрисида хабарнома берилади.

Апелляция шикояти апелляция комиссияси йиғилишида уч кун муддатда кўриб чиқилиб, тегишли қарор қабул қилинади ҳамда унинг натижаси ҳақида мурожаат этувчига жавоб хати юборилади.

3-§. Магистратурага қабул қилиш тартиби
105. Қабул комиссияси томонидан номзодларнинг тест синовларида олган баллари жамланиб, умумий қайдномада номзодларнинг ҳар бир мутахассислик бўйича алоҳида рўйхати шакллантирилади.

Рўйхатда номзодлар ҳар бир мутахассислик бўйича тўпланган энг юқори баллдан бошлаб камайиб бориш тартибидаги кетма-кетликда жойлаштирилади.

106. Магистратурага ўқишга қабул қилиш жараёнида тест синовлари натижаларига кўра бир нечта номзодларнинг ўтиш рейтинг баллари тенг бўлган ҳолатларда касбий тайёргарлик, жисмоний тайёргарлик ва чет тили бўйича синов натижалари юқори бўлган номзодларга устунлик ҳуқуқи берилади.

107. Умумий қайднома асосида Қабул комиссияси томонидан ҳар йили 25 августга қадар номзодларни магистратурага ўқишга қабул қилишга тавсия этиш тўғрисида баённома расмийлаштирилиб, Қабул комиссияси раиси томонидан тасдиқланади.

108. Ҳар йили 30 августга қадар Қабул комиссияси баённомаси асосида номзодларни магистратура тингловчилари сафига қабул қилиш ҳақидаги Университет бошлиғининг буйруғи имзоланади ва офицерлар Миллий гвардия қўмондонининг буйруғига асосан тингловчи лавозимига тайинланади.

5-боб. Университет магистратурасига Ўзбекистон Республикаси фуқароларини саралаб олиш ва қабул қилиш
1-§. Номзодларни саралаб олиш тартиби
109. Университет магистратурасига бакалавр даражасига ёки дипломли мутахассис малакасига эга бўлган шахслар саралаб олиш натижаси ва тўлов-контракт асосида ўқишга қабул қилинади.

Бакалавр даражасига ёки дипломли мутахассис малакасига эга бўлган шахслар турдош таълим йўналишлари рўйхатидаги ихтисосликларнинг фақат биридан танловда қатнашиш ҳуқуқига эга. Таянч олий маълумотга эга бўлган Ўзбекистон Республикаси фуқаролари саралаб олиш натижаси ва тўлов-контракт асосида ўқишга қабул қилинади.

Тўлов-контракт асосида ўқитишнинг тўлов миқдори бир тингловчини ўқитиш билан боғлиқ асосланган харажатлар миқдоридан келиб чиқиб, Васийлик кенгаши томонидан белгиланади.

110. Магистратурага қабул тегишли таълим йўналиши ва Олий ва ўрта махсус таълим вазирлиги томонидан белгиланган турдош олий таълим йўналишлари (магистратурага қабул бўйича) рўйхати бўйича бакалавр даражасига ёки дипломли мутахассис малакасига эга бўлган Ўзбекистон Республикаси фуқаролари ўртасида тест синовлари асосида амалга оширилади.

2-§. Ҳужжатларни қабул қилиш
111. Университет магистратурасига ўқишга кириш учун номзодлар Қабул комиссияси, давлат хизматлари марказлари ёки ЯИДХПда рўйхатдан ўтадилар.

112. Номзодлар ҳар йили 1 июлдан 30 июлгача (шу куни ҳам) бўлган муддатда рўйхатдан ўтади.

113. Номзодлар рўйхатдан ўтиши учун Қабул комиссиясига қуйидаги ҳужжатларни тақдим этадилар:

Магистратура мутахассислиги кўрсатилган ҳолда Университет бошлиғи номига ариза;

(113-банднинг учинчи хатбошиси Ўзбекистон Республикаси Вазирлар Маҳкамасининг 2025 йил 30 декабрдаги 840-сонли қарорига асосан чиқарилган — Қонунчилик маълумотлари миллий базаси, 06.01.2026 й., 09/26/840/0012-сон)

муайян имтиёзни тасдиқловчи ҳужжатлар серияси, рақами, берилган вақти кўрсатилган ҳолда чет тилини билиш даражаси тўғрисидаги халқаро эътироф этилган имтиҳон тизимлари (International English Language Testing System (IELTS), Test of English as a Foreign Language (TOEFL IBT), Test Deutsch als Fremdsprache für ausländische Studienbewerber (TestDaF), Тest de Connaissance du Français (TCF), Diplôme dʼEtudes en Langue Française (DELF), Cambridge English Qualifications, Goethe Certificate ва ҳоказо) сертификатлари, давлат стипендиялари билан тақдирлаш тўғрисидаги ҳужжат.

Ҳужжат тақдим этиш жараёнида номзодлар паспортини (идентификация ID-картасини) шахсан кўрсатадилар.

Номзоднинг олий маълумот тўғрисидаги дипломининг асли (ёки дипломдан кўчирма — Ўзбекистон Республикаси олий таълим муассасаларини давлат гранти бўйича ўқиб тугатганлар учун) ҳамда унинг иловаси «Рақамли ҳукумат» тизимининг идоралараро интеграциялашув платформаси орқали мустақил равишда олинади.

(113-банд Ўзбекистон Республикаси Вазирлар Маҳкамасининг 2025 йил 30 декабрдаги 840-сонли қарорига асосан хатбоши билан тўлдирилган — Қонунчилик маълумотлари миллий базаси, 06.01.2026 й., 09/26/840/0012-сон)

114. Рўйхатдан ўтиш давлат хизматлари марказлари ёки ЯИДХП орқали амалга оширилганда мазкур Низомнинг 113-бандида келтирилган маълумотлар номзод томонидан мустақил равишда электрон шаклда юкланади. Ҳужжатлар ва маълумотларнинг ҳақиқийлиги ва тўғрилиги учун номзод шахсан жавобгар ҳисобланади.

115. Рўйхатдан ўтишнинг белгиланган муддати тугагандан сўнг маълумотларга ўзгартириш ва қўшимчалар киритиш тақиқланади.

116. Рўйхатга олинган номзодлар сони ҳақидаги кунлик маълумотлар (мутахассисликлар, таълим шакли ва тиллар кесимида) Қабул комиссияси томонидан Университет веб-сайтига жойлаштириб борилади.

117. Тест синовлари натижалари бўйича Давлат комиссиясининг номзодларни Университет магистратурасига ўқишга қабул қилиш учун тавсия этилганлиги тўғрисидаги қарори қабул қилинганидан сўнг уч иш куни мобайнида ҳужжатларнинг асл нусхалари номзод томонидан Университет магистратура бўлимига тақдим этилади.

118. Ҳужжатларда, шу жумладан, электрон шаклдаги маълумотларда қалбакилаштириш ёки сохталаштириш ҳолатлари аниқланганда, номзод тест синовларидан (магистратурага қабул қилинган бўлса — Университет магистратураси талабалари сафидан) четлаштирилади, ҳужжатлар эса белгиланган тартибда ҳуқуқни муҳофаза қилиш органларига юборилади.

3-§. Тест синовлари
119. Тест синовлари Давлат тест маркази билан келишилган ҳолда тўлов-шартнома асосида ўтказилади.

120. Номзодлар Қабул комиссияси томонидан белгиланган мутахассислик фанлари бўйича тест синовларини топширадилар. Тест топшириқлари 75 та саволни ўз ичига олади.

121. Номзодга тест топшириқларини бажариш учун жавоблар варақасини тўлдириш билан биргаликда 2 соат 30 дақиқа вақт белгиланади.

122. Тест синовларида номзодлар олиши мумкин бўлган максимал балл 232,5 баллни ташкил этади (ҳар бир тўғри жавоб учун 3,1 балл).

Магистратура мутахассисликлари бўйича тест синовлари ўтказиладиган фанлар мажмуаси Университет бошлиғи томонидан тасдиқланади.

123. Номзодлар томонидан тўпланган баллар ҳақидаги маълумот тест синови ўтказилган куннинг эртасига Давлат тест марказининг расмий веб-сайтида, уларнинг танлов асосида талабаликка тавсия этилгани ёки этилмаганлиги тўғрисидаги маълумот тест синовлари тўлиқ якунланиб, Давлат комиссияси қарори қабул қилингандан сўнг эълон қилинади.

124. Тест синовлари натижасидан норози бўлган номзод тест синовлари натижаси эълон қилинган кундан бошлаб икки кун давомида Университетда ташкил этиладиган апелляция комиссиясига тест натижалари бўйича апелляция шикояти бериш ҳуқуқига эга. Номзодга апелляция шикояти қабул қилинганлиги ва кўриб чиқиш санаси тўғрисида хабарнома берилади.

Апелляция шикояти апелляция комиссияси йиғилишида уч кун муддатда кўриб чиқилиб, тегишли қарор қабул қилинади ҳамда унинг натижаси ҳақида мурожаат этувчига жавоб хати юборилади.

4-§. Фуқароларни тўлов-контракт асосида қабул қилиш ва ўқиш учун тўлов тартиби
125. Магистратурага тўлов-контракт асосида ўқишга қабул кўрсаткичлари Университет томонидан мустақил равишда белгиланади.

126. Номзодларни тўлов-контракт асосида магистратурага тавсия этиш тўғрисида Давлат комиссиясининг қарори қабул қилингандан кейин Университет билан юридик ёки жисмоний шахслар ўртасида белгиланган тартибда контракт расмийлаштирилади.

Белгиланган намунадаги контракт бланклари Қабул комиссияси томонидан синов натижалари эълон қилинган кундан бошлаб берилади ва юридик шахслар учун раҳбар ва бош бухгалтер томонидан имзоланган ҳолда уч нусхада, жисмоний шахслар учун икки нусхада расмийлаштирилади.

127. Тўлов-контракт асосида ўқишга қабул қилинган номзодлар учун тўлов ҳар йили контракт шартларига мувофиқ амалга оширилади.

128. Контракт шартлари ва томонларнинг мажбуриятлари, уларни амалга ошириш тартиби қонунчилик ҳужжатларига мувофиқ белгиланади ва амалга оширилади.

129. Қабул комиссиясининг Университет магистратурасига ўқишга қабул қилиш тўғрисидаги қарорига мувофиқ тўлов-контракт асосида ўқишга қабул қилиш юридик ёки жисмоний шахслар томонидан ўқиш учун белгиланган маблағ миқдори ҳар йили белгиланган тартибда, 15 сентябрдан кечиктирмай ўтказилгандан сўнг Университет бошлиғининг буйруғи билан расмийлаштирилади.

6-боб. Номзодларни сиртқи таълим шаклига саралаб олиш тартиби
1-§. Умумий қоидалар
130. Номзодларни Университетнинг сиртқи таълим шаклига тингловчилар сафига қабул қилиш ушбу Низомга 11-иловада келтирилган схемага мувофиқ амалга оширилади.

131. Университетнинг сиртқи таълим шаклига камида уч йиллик ҳарбий хизмат (хизмати) стажига эга, ёши ўттиз бешдан катта бўлмаган (олий маълумотга эга бўлган шахслар бундан мустасно) Миллий гвардиянинг амалдаги ҳарбий хизматчилари (ходимлари) қабул қилиниши мумкин. Сиртқи таълим шаклида ўқиш муддати олий маълумотга эга бўлмаган шахслар учун тўрт йил, олий маълумотга эга бўлган шахслар учун тўлов-контракт асосда уч йилни ташкил этади.

132. Университетнинг сиртқи таълим шаклига Хавфсизлик кенгаши томонидан ҳар йил белгиланадиган қўшимча квоталар бўйича бошқа ҳуқуқни муҳофаза қилувчи органлар ва Ўзбекистон Республикаси Қуролли Кучларида камида уч йиллик ҳарбий хизмат (хизмат) стажига эга бўлган ҳарбий хизматчилар (ходимлар) тўлов-контракт асосида қабул қилиниши мумкин.

133. Тўлов-контракт асосида ўқитиш учун тўлов қиймати бир тингловчини ўқитиш билан боғлиқ асосланган харажатлар миқдоридан келиб чиқиб, Университет Васийлик кенгаши қарори билан белгиланади.

134. Университетнинг сиртқи таълим шаклига ўқишга кириш истагини билдирган Миллий гвардия, ҳуқуқни муҳофаза қилувчи органлар ва Ўзбекистон Республикаси Қуролли Кучлари таркибига кирувчи бошқа вазирлик ва идораларнинг ҳарбий хизматчилари ҳамда ходимлари ўз хизмат жойи бўйича бошлиқлари номига ҳар йили 1 апрелдан 1 майга қадар (шу куни ҳам) билдирги билан (таълим йўналиши, ўқув тили, шакли (олий таълим муассасасини тугатганлиги ёки олий маълумоти йўқлиги, қайси чет тилидан тест топшириши, ҳарбий тавсияномага эга бўлганлар унинг рақамини ва танланган иккинчи олий таълим муассасаси таълим йўналишини) кўрсатилган ҳолда) мурожаат қилади.

135. Ҳарбий хизматчи ва ходимларнинг билдиргиларига асосан ўз хизмат жойлари бўйича кадр органлари томонидан номзодларнинг ҳужжатларини тўплаш ва ўрганиш ишлари ҳар йили 2 майдан 30 майга қадар (шу куни ҳам) ташкил этилади. Ҳужжатларни тўплаш ва ўрганиш ишлари якуни бўйича номзодларнинг ҳужжатлар йиғмажилди расмийлаштирилади. Номзодларнинг ҳужжатлар йиғмажилдида қуйидаги ҳужжатлар бўлиши шарт:

таълим йўналиши кўрсатилган ҳолда номзоднинг билдиргиси;

маълумотнома-объективка;

лавозимга тайинлаш тўғрисидаги охирги буйруқдан кўчирма;

маълумот тўғрисидаги ҳужжатлар нусхаси (шаҳодатнома, диплом, иловаси билан);

хизмат тавсияномаси;

давлат сирларидан фойдаланишга доир рухсатномага эга эканлиги тўғрисидаги маълумотнома.

(135-банднинг еттинчи хатбошиси Ўзбекистон Республикаси Вазирлар Маҳкамасининг 2025 йил 7 августдаги 504-сонли қарори таҳририда — Қонунчилик маълумотлари миллий базаси, 08.08.2025 й., 09/25/504/0707-сон)

Номзодларнинг ҳужжатлар йиғмажилди ҳар йили 15 июнга қадар Қабул комиссиясига тақдим этилади.

136. Университет сиртқи таълим шаклига номзодларни қабул қилиш тест синовларини ўтказиш орқали амалга оширилади.

137. Тест синовларида иштирок этадиган номзодларнинг сони чекланмайди.

138. Номзодларни Университетнинг сиртқи таълим шаклига тингловчилар сафига имтиёз билан қабул қилиш Ўзбекистон Республикасининг қонунчилик ҳужжатларига мувофиқ амалга оширилади.

2-§. Тест синовлари
139. Университет сиртқи таълим шаклига номзодларни қабул қилиш учун тест синовлари Давлат тест маркази билан келишилган муддатларда ўтказилади.

140. Тест синовлари ташкил этилаётган ўқув йилидан аввалги йилларда таълим муассасаларини тугатган номзодлардан тест синовларида иштирок этиш учун базавий ҳисоблаш миқдорининг ярим баравари миқдорида тўлов белгиланади.

141. Тест синовларининг натижалари Давлат тест маркази томонидан аниқланади.

3-§. Университетга сиртқи таълим шаклига ўқишга қабул қилиш тартиби
142. Номзодлар тест синовлари натижалари асосида Университет сиртқи таълим шаклига тингловчилар сафига ўқишга қабул қилинади.

143. Қабул комиссияси номзодларни ўқишга қабул қилиш бўйича тегишли баённомани расмийлаштиради.

144. Қабул комиссияси раиси томонидан тасдиқланган баённома асосида номзодларни Университетга ўқишга қабул қилишга Университет бошлиғининг буйруғи расмийлаштирилади.

145. Тўлов-контракт асосида ўқишга қабул қилинган тингловчилар ва Университет ўртасида белгиланган тартибда тўлов-контракт шартномаси расмийлаштирилади.

146. Белгиланган намунадаги контракт бланклари Қабул комиссияси томонидан тест синовларининг натижалари эълон қилингандан сўнг берилади ва ўқишга қабул қилинган тингловчилар билан 2 нусхада расмийлаштирилади.

147. Тўлов-контракт асосида ўқишга қабул қилинган номзодлар учун тўлов ҳар йили тўлов-контракт шартларига мувофиқ белгиланади ва амалга оширилади.

148. Контракт шартлари ва томонларнинг мажбуриятлари, уларни амалга ошириш тартиби қонунчилик ҳужжатларига мувофиқ амалга оширилади.

7-боб. Якунловчи қоидалар
149. Университетнинг магистратурасига қабул қилиш бўйича тест синовларининг ўтказилиши билан боғлиқ харажатларни қоплаш Давлат тест маркази ҳамда Университет ўртасидаги келишувга кўра Университетнинг бюджетдан ташқари маблағлари ҳисобидан амалга оширилади.

150. Мазкур Низомда белгиланган масалалар бўйича низолар қонунчилик ҳужжатларида белгиланган тартибда ҳал қилинади.

Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга 
1-ИЛОВА

Университетга номзодларни курсантлар сафига саралаб олиш ва қабул қилиш
СХЕМАСИ
	Босқичлар
	
	Субъектлар
	
	Ўтказиладиган тадбирлар
(ўтказиш жойи)
	
	Бажариш муддатлари

	
	
	
	
	
	
	

	1-босқич
	
	Миллий гвардия
	
	Қабул комиссиясини ташкил этиш
	
	Ҳар йили 1 февралга қадар

	
	
	
	
	
	
	

	2-босқич
	
	Миллий гвардия, Мудофаа вазирлиги, Ички ишлар вазирлиги
	
	1. Чақирувга қадар бошланғич тайёргарлик (ЧҚБТ) раҳбарларини фаол жалб этган ҳолда умумий ўрта, ўрта махсус ва касбий таълим муассасалари маъмуриятлари билан ўзаро алоқасини ташкил этиш.

2. ЧҚБТ раҳбарлари билан (ҳар йилги) ўқув-методик йиғинлар ўтказиш.

3. Ёшларнинг ҳарбий қисм, Университет вакиллари, фахрийлар ва жамоат ташкилотлари вакиллари билан учрашуви.
	
	Дастлабки саралаб олиш тадбирлари бошлангунига қадар

	
	
	
	
	
	
	

	3-босқич
	
	Мудофаа ишлари бўйича бўлимлар, Ички ишлар вазирлиги ҳудудий бўлинмалари ҳамда ҳарбий қисм (муассасалар)
	
	1. Номзодларнинг ариза (билдирги)ларини қабул қилиш.
	
	Ҳар йили 1 февралдан 20 мартга қадар

	
	
	
	
	2. Номзодларнинг ҳужжатларини тўплаш ва ўрганиш.
	
	Ҳар йили 1 февралдан 31 мартга қадар

	
	
	
	
	3. Номзод билан якка тартибда суҳбат ўтказиш.
	
	Ариза (билдирги) берилгандан сўнг 10 кун ичида

	
	
	
	
	
	
	

	4-босқич
	
	Тегишли ҳудудий органлар ҳузуридаги тиббий (ҳарбий-тиббий) комиссиялар
	
	1. Бирламчи тиббий кўрик (ҳарбий хизматчилар бундан мустасно).
	
	Ҳар йили 1 февралдан 31 мартга қадар

	
	
	
	
	2. Якуний тиббий кўрикдан ўтказиш.
	
	Ҳар йили 1 апрелдан 20 майга қадар

	
	
	
	
	
	
	

	5-босқич
	
	Қабул комиссиясининг индивидуал-психологик ўрганиш бўйича кичик комиссияси
	
	Индивидуал-психологик ўрганиш.
	
	Ҳар йили 1 майдан 30 майга қадар

	
	
	
	
	
	
	

	
	
	Қабул комиссиясининг умумжисмоний тайёргарлик кўрганлигини баҳолаш бўйича кичик комиссияси
	
	Умумжисмоний тайёргарлик даражасини баҳолаш.
	
	Ҳар йили 1 майдан 30 майга қадар

	
	
	
	
	
	
	

	6-босқич
	
	Мудофаа ишлари бўйича бўлимлар, Ички ишлар вазирлиги ҳудудий бўлинмалари ҳамда ҳарбий қисм (муассасалар)
	
	Ҳужжатларни Қабул комиссиясига топшириш.
	
	Ҳар йили 10 июнга қадар

	
	
	
	
	
	
	

	7-босқич
	
	Қабул комиссияси
	
	Ҳужжатларни Давлат тест марказининг махсус дастурига киритиш.
	
	Ҳар йили олий таълим муассасалари бакалавриатига ҳужжатлар қабули бошлангунга қадар

	
	
	
	
	
	
	

	8-босқич
	
	Номзод
	
	Давлат тест марказидан рўйхатидан ўтиш.
	
	Ҳар йили олий таълим муассасалари бакалавриатига ҳужжатлар қабули бошлангунга қадар

	
	
	
	
	
	
	

	9-босқич
	
	Давлат тест маркази
	
	Тест синови.
	
	Белгиланган муддатларда

	
	
	
	
	
	
	

	10-босқич
	
	Қабул комиссияси
	
	1. Тест синовлари натижаларини эълон қилиш, тегишли баённомани расмийлаштириш.
	
	Тест натижалари тақдим этилгандан кейин 5 кун ичида

	
	
	
	
	2. Университет бошлиғининг буйруғини чиқариш.
	
	Тест синовлари натижалари тақдим этилгандан кейин 10 кун ичида


(1-илова Ўзбекистон Республикаси Вазирлар Маҳкамасининг 2025 йил 3 ноябрдаги 688-сонли қарори таҳририда — Қонунчилик маълумотлари миллий базаси, 04.11.2025 й., 09/25/688/1005-сон)
Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга 
2-ИЛОВА

	‎
	‎
	‎
	‎
	‎
	‎
	‎
	‎
	‎
	_________________________________________га

	‎
	‎
	‎
	‎
	‎
	‎
	‎
	‎
	‎
	(бошлиқнинг Ф.И.О.)

	‎
	‎
	‎
	‎
	‎
	‎
	‎
	‎
	‎
	_________________________________________га

	‎
	‎
	‎
	‎
	‎
	‎
	‎
	‎
	‎
	(номзоднинг яшаш манзили)

	‎
	‎
	‎
	‎
	‎
	‎
	‎
	‎
	‎
	яшовчи ________________________________дан

	‎
	‎
	‎
	‎
	‎
	‎
	‎
	‎
	‎
	(номзоднинг Ф.И.О.)

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	Мен, Ўзбекистон Республикаси Жамоат хавфсизлиги университети бакалавриатига ўқишга киришга номзод, __________________________________________________________________________

	‎
	(Ф.И.О.)

	ушбу таълим муассасасига ўқишга қабул қилинсам, ҳарбий хизматчиларни ўқитишга сарфланган бюджет маблағларини давлатга ундириш тўғрисида моддий масъуллигим ҳақида огоҳлантирилдим.

	20 йил «____» ____________
	______________
	__________________
	__________________

	‎
	‎
	‎
	‎
	‎
	‎
	‎
	‎
	‎
	‎
	(имзо)
	(Ф.И.О.)

	Биз, Ўзбекистон Республикаси Жамоат хавфсизлиги университети бакалавриатига ўқишга киришга номзоднинг ота-онаси,______________________________________________________________
‎_________________________________________________________________________________

	(Ф.И.О.)

	фарзандимиз _______________________________________________________________________

	(Ф.И.О.)

	ушбу таълим муассасасига ўқишга қабул қилинса, ҳарбий хизматчиларни ўқитишга сарфланган бюджет маблағларини давлатга ундириш тўғрисида моддий масъуллигимиз ҳақида огоҳлантирилдик.

	20 йил «____» ____________
	______________
	__________________
	__________________

	‎
	‎
	‎
	‎
	‎
	‎
	‎
	‎
	‎
	‎
	(имзо)
	(Ф.И.О.)

	20 йил «____» ____________
	______________
	__________________
	__________________

	‎
	‎
	‎
	‎
	‎
	‎
	‎
	‎
	‎
	‎
	(имзо)
	(Ф.И.О.)

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎


Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга 
3-ИЛОВА

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	‎
	‎
	‎
	‎
	‎
	‎
	‎
	‎
	‎
	________________________________________ га

	‎
	‎
	‎
	‎
	‎
	‎
	‎
	‎
	‎
	‎
	‎
	(ҳудудий орган бошлиғи Ф.И.О.)

	‎
	‎
	‎
	‎
	‎
	‎
	‎
	‎
	‎
	________________________________________ да

	‎
	‎
	‎
	‎
	‎
	‎
	‎
	‎
	‎
	‎
	‎
	(номзоднинг яшаш манзили)

	‎
	‎
	‎
	‎
	‎
	‎
	‎
	‎
	‎
	яшовчи________________________________ дан

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	(Ф.И.О.)
	‎

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	АРИЗА

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	Мени, ўз хоҳишимга кўра Ўзбекистон Республикаси Жамоат хавфсизлиги университети бакалавриатига ўқишга кириш учун номзодлар рўйхатига киритишингизни сўрайман.

	Тест синовларини ____________________ тилида _________________ алифбосида топшираман.

	‎
	‎
	‎
	(давлат, қорақалпоқ, рус)
	(кирилл, лотин)
	‎
	‎
	‎
	‎
	‎

	Чет тили бўйича тест синовларини (имтиҳонни) ____________________ тилида топшираман.

	‎
	‎
	‎
	‎
	‎
	‎
	‎
	‎
	(чет тилининг номи)
	‎
	‎
	‎
	‎

	Танловда _____________________________________ таълим йўналиши бўйича иштирок этаман.

	‎
	‎
	(танлаган таълим йўналишининг номланиши)
	‎
	‎
	‎
	‎
	‎
	‎
	‎
	‎
	‎

	Ҳарбий хизмат бўйича менга маълум бўлган сирларни сақлашга ваъда бераман.

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	20 йил «____» _______________
	‎
	___________
	‎
	________________________________

	‎
	‎
	‎
	‎
	‎
	‎
	‎
	‎
	(имзо)
	‎
	(Ф.И.О.)

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎


Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга 
4-ИЛОВА

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	‎
	‎
	‎
	‎
	‎
	‎
	‎
	‎
	‎
	________________________________________ га

	‎
	‎
	‎
	‎
	‎
	‎
	‎
	‎
	‎
	‎
	(бевосита бошлиқнинг лавозими, ҳарбий унвони, Ф.И.О.)‎‎

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	БИЛДИРГИ

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	Мен _____________________________________________________________________________
‎_________________________________________________________________________________
‎_________________________________________________________________________________

	(ҳарбий хизматчининг ҳарбий унвони, Ф.И.О., лавозими, туғилган йили, санаси ва жойи, ҳарбий хизматга чақирилган йили ва санаси)

	‎Сиздан ўз хоҳишимга кўра, мени Ўзбекистон Республикаси Жамоат хавфсизлиги университети бакалавриатига ўқишга кириш учун номзод сифатида юқори қўмондонликка тавсия этишингизни сўрайман.

	Тест синовларини______________________ тилида _________________ алифбосида топшираман.

	‎
	‎
	‎
	(давлат, қорақалпоқ, рус)
	(кирилл, лотин)
	‎
	‎
	‎
	‎
	‎

	Чет тили бўйича тест синовларини (имтиҳонни)____________________ тилида топшираман.

	‎
	‎
	‎
	‎
	‎
	‎
	‎
	‎
	‎
	(чет тилининг номи)
	‎
	‎
	‎
	‎
	‎

	Танловда _____________________________________ таълим йўналиши бўйича иштирок этаман.

	‎
	‎
	(танлаган таълим йўналишининг номланиши)
	‎
	‎
	‎
	‎
	‎
	‎
	‎
	‎
	‎

	Ҳарбий хизмат бўйича менга маълум бўлган сирларни сақлашга ваъда бераман.

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	20 йил «____» _______________
	‎
	___________
	‎
	________________________________

	‎
	‎
	‎
	‎
	‎
	‎
	‎
	‎
	(имзо)
	‎
	(Ф.И.О.)

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎


Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга 
5-ИЛОВА

	Якка тартибдаги суҳбат 
‎ВАРАҚАСИ

	Номзоднинг Ф.И.О. _________________________________________________________________
‎_________________________________________________________________________________

	Номзоднинг оилавий аҳволи: _________________________________________________________
‎_________________________________________________________________________________

	Номзоднинг ота-онаси, яқин қариндошларининг ҳарбий хизматга муносабати: _________________ _________________________________________________________________________________

	Офицер касбини танлашининг сабаблари _____________________________________________ _________________________________________________________________________________

	Номзоднинг таълим муассасасидаги ўзлаштириш даражаси:_________________________________ _________________________________________________________________________________

	Номзоднинг чет тилини эгаллаганлик даражаси: _________________________________________ _________________________________________________________________________________

	Номзод ҳақидаги қўшимча маълумотлар: ________________________________________________
‎_________________________________________________________________________________
‎_________________________________________________________________________________

	Ўзбекистон Республикаси Жамоат хавфсизлиги университетига ўқишга қабул қилиш тартиби батафсил тушунтирилди.

Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга
6-ИЛОВА

Индивидуал-психологик ўрганиш
МЕТОДИКАСИ
1-боб. Умумий қоидалар
1. Индивидуал-психологик ўрганиш номзодларни мазкур Методикада белгиланган тартибда психологик тест синовидан ўтказиш орқали амалга оширилади.

2. Психологик тестлар, уларнинг жавоблари, баҳолаш мезонлари ва жавоблар бланклари Ўзбекистон Республикаси Жамоат хавфсизлиги университети бакалавриатидаги ўқишнинг ўзига хослиги ҳисобга олинган ҳолда, қоида тариқасида, ҳар уч йилда бир маротаба Ўзбекистон Республикаси Миллий гвардияси Кадрлар бошқармаси психолог-мутахассислари томонидан ишлаб чиқилиб, Ўзбекистон Республикаси Миллий гвардияси қўмондони томонидан тасдиқланади ҳамда индивидуал-психологик ўрганиш бошлангунга қадар Қабул комиссияси раисига юборилади.

3. Психологик тестлар, уларнинг жавоблари, баҳолаш мезонлари ва жавоблар бланклари Қабул комиссиясининг индивидуал-психологик ўрганиш бўйича кичик комиссия раисида сақланади ҳамда у тестлар ва жавобларнинг ошкор бўлиб кетмаслиги учун жавобгар ҳисобланади.

4. Дастлаб номзодлар Қабул комиссиясининг индивидуал-психологик ўрганиш бўйича масъул бўлган мутахассислар томонидан индивидуал-психологик ўрганишни ўтказиш тартиби, шунингдек, ҳар бир вазифа бўйича тайёрланган тест саволлари жавобларини топганлик учун назарда тутилган баҳолаш мезонлари билан таништирилади ҳамда уларга тегишли йўл-йўриқлар берилади.

2-боб. Индивидуал-психологик ўрганишни ўтказиш
5. Индивидуал-психологик ўрганиш якка тартибда ёки номзодларни гуруҳларга бўлган ҳолда ўтказилиши мумкин.

6. Индивидуал-психологик ўрганиш номзодларни гуруҳларга бўлган ҳолда ўтказилади.

7. Индивидуал-психологик ўрганиш давомида номзодларга бир нечта топшириқлар бўйича психологик тестлар берилади.

8. Психологик тестлар номзодларнинг қуйидаги индивидуал-психологик хусусиятларини аниқлашга йўналтирилади:

ақл заковати, умумий интеллектуал салоҳияти ва хотираси;

мантиқий фикрлаши, зийраклиги, тафаккур шаклларининг ривожланганлик даражаси, фикрлаш тезлиги ва таҳлил қилиш қобилиятлари;

шахсга хос индивидуал хусусиятлари, киришимлилиги, психик барқарорлиги, самимийлиги;

касбни танлашининг мақсади ва мақсадининг барқарорлиги.

9. Психологик тест бошлангунга қадар номзоднинг соғлиғи суриштирилади. Ўзини ёмон ҳис қилаётганидан шикоят қилган номзодлар ўрганишга қўйилмайди. Бундай ҳолатда далолатнома тузилади ва унга кейинги индивидуал-психологик ўрганишдан ўтиш учун рухсат берилади.

10. Жавоблар варақасининг тўғри тўлдирилиши учун номзод шахсан жавобгар ҳисобланади.

11. Психологик тест синовлари ўтказиладиган хонага микрокалькулятор, луғат, жадвал, китоб, уяли телефон, компьютер ва бошқа телекоммуникация воситалари олиб кириш ва улардан фойдаланиш тақиқланади.

12. Психологик тест ўтказиш вақтида ўрганиш ўтказаётган шахслар номзодларни узлуксиз равишда кузатиб туради.

13. Барча топшириқлар бажариб бўлингандан сўнг, номзодлар жавоблар бланкларини ўрганиш ўтказаётган мутахассислардан бирига топширади. Ўрганиш ўтказган мутахассислар жавоблар бланкларини қабул қилишда уларнинг тўғри тўлдирилганлигига эътибор бериши зарур.

14. Топшириқларнинг барчасини муваффақиятли топширган номзодга дастлабки саралаб олишнинг кейинги тадбирларида иштирок этиш учун рухсат берилади.

15. Топшириқларни муваффақиятли топшира олмаган номзоднинг такрорий тест синовларидан ўтишига йўл қўйилмайди.

3-боб. Якунловчи қоидалар
16. Индивидуал-психологик ўрганишдан ўтган номзодларга қайднома расмийлаштирилади.

17. Мазкур қайдномада номзодлар томонидан тўпланган баллар ва индивидуал-психологик ўрганиш бўйича хулоса акс эттирилади.

18. Қайднома Қабул комиссиясининг индивидуал-психологик ўрганиш бўйича кичик комиссия аъзолари томонидан имзоланади.

19. Индивидуал-психологик ўрганиш натижаларидан норози бўлган номзод унга нисбатан берилган хулосани асослантирувчи маълумот билан танишиш ҳуқуқига эга.

Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга
7-ИЛОВА

Умумжисмоний тайёргарлик даражасини баҳолаш
МЕТОДИКАСИ
1-боб. Умумий қоидалар
1. Номзодларнинг умумжисмоний тайёргарлик даражаси уларнинг мазкур Методикада назарда тутилган тегишли машқларни бажаришини текшириш орқали баҳоланади.

2. Қабул комиссиясининг номзодларни умумжисмоний тайёргарлик кўрганлигини баҳолаш бўйича кичик комиссияси таркибига киритилган мутахассислар томонидан дастлаб номзодларга машқларни бажаришга қўйиладиган талаблар ва мезонлар ҳамда машқларни бажариш тартиби тушунтирилади.

3. Номзодлар умумжисмоний тайёргарлик даражасини баҳолаш тадбирларига:

фуқаролар спорт кийимида;

ҳарбий хизматчилар ҳарбий кийимда келишлари шарт.

4. Номзодлар қуйидаги машқларни бажаради.

Ўғил болалар:

турникда тортилиш;

100 метрга югуриш;

3000 метрга югуриш.

Қиз болалар:

куч ишлатиш машқлари комплекси;

100 метрга югуриш;

1000 метрга югуриш.

5. Машқлар оралиғида номзодларга дам олиш учун камида 10 дақиқа вақт берилади.

6. Белгиланган машқларни узрсиз сабабларга кўра топширмаган ёхуд топширишдан бош тортган номзодлар қониқарсиз баҳоланади.

2-боб. Машқларни бажаришга қўйиладиган талаблар ва мезонлар
7. Турникда тортилиш машқини бажаришда:

бош бармоқ поя ичкарисидан ушланади, тана бир оз ростланади, тизза бўғими тўғриланади, оёқ учлари чўзилади, товонлар бирлаштирилади;

ияк турник поясидан ўтгунга қадар қўллар букилади;

ҳаракат тўлиқ амалга оширилиши билан дастлабки ҳолатга қайтилади (осилиш ҳолати 1-2 сония давом этади).

Ушбу машқни бажаришда оёқлар орасини очиш, танани ҳаракатсиз ҳолатда букиш ҳамда оёқлар билан силтанма ҳаракатлар қилиш тақиқланади.

Жуфт тутилган оёқларни 45° гача кўтаришга рухсат берилади.

8. Номзодларнинг турникда тортилиш машқи қуйидагича баҳоланади:

а) фуқаролар учун:

12 маротаба ва ундан кўп тортилганда — «аъло»;

10-11 маротаба тортилганда — «яхши»;

8-9 маротаба тортилганда — «қониқарли»;
1 — 7 маротаба ёхуд умуман тортила олмаганда — «қониқарсиз» деб баҳоланади;

б) ҳарбий хизматчилар учун:

14 маротаба ва ундан кўп тортилганда — «аъло»;

12-13 маротаба тортилганда — «яхши»;

10-11 маротаба тортилганда — «қониқарли»;
1 — 9 маротаба тортилганда ёхуд умуман тортила олмаганда — «қониқарсиз» деб баҳоланади.

9. 100 метрга югуриш машқи:

юқори ёки қуйи стартдан амалга оширилади;
стадионнинг югуриш йўлакчаси ёки қаттиқ қопламали текис жойларда ўтказилади.

10. Номзодларнинг 100 метрга югуриш машқи қуйидагича баҳоланади:

а) фуқаролар (ўғил болалар) учун:

14,4 сония ичида бажарган тақдирда — «аъло»;

14,5 — 14,8 сония ичида бажарган тақдирда — «яхши»;

14,9 — 15,4 сония ичида бажарган тақдирда — «қониқарли»;

15,5 сония ва ундан кўп вақтда бажарган тақдирда — «қониқарсиз» деб баҳоланади;

б) фуқаролар (қиз болалар) учун:
17,3 сонияда бажарган тақдирда, улар ушбу синовдан «ўтди» деб ҳисобланади;

в) ҳарбий хизматчилар учун:

14,0 сония ичида бажарган тақдирда — «аъло»;

14,1 — 14,4 сония ичида бажарган тақдирда — «яхши»;

14,5 — 15,2 сония ичида бажарган тақдирда — «қониқарли»;
15,3 сония ва ундан кўп вақтда бажарган тақдирда — «қониқарсиз» деб баҳоланади.

11. 3000 ва 1000 метрга югуриш машқлари стадионнинг югуриш йўлакчалари ёки текис жойларда, умумий ёки алоҳида старт берилган ҳолда ўтказилади. Старт ва марра чизиқлари бир жойда белгиланиши мумкин.

Номзодларнинг 3000 метрга югуриш машқи қуйидагича баҳоланади:

а) фуқаро ёшлар (ўғил болалар) учун:

13,20 дақиқада бажарган тақдирда — «аъло»;

13,20 — 14,00 дақиқа ичида бажарган тақдирда — «яхши»;

14,00 — 14,30 дақиқагача бажарган тақдирда — «қониқарли»;
14,30 дақиқа ва ундан кўп вақтда бажарган тақдирда — «қониқарсиз» деб баҳоланади;

б) ҳарбий хизматчилар учун:

12,40 дақиқа ичида бажарган тақдирда — «аъло»;

12,40 — 13,00 дақиқа ичида бажарган тақдирда — «яхши»;

13,00 — 13,35 дақиқа ичида бажарган тақдирда — «қониқарли»;

13,35 дақиқа ва ундан кўп вақтда бажарган тақдирда — «қониқарсиз» деб баҳоланади;
в) қиз болалар 1000 метрга югуриш машқини 5,00 дақиқа ичида бажарган тақдирда, улар ушбу синовдан «ўтди» деб ҳисобланади.

12. Қиз болалар учун куч ишлатиш машқлари комплексини бажаришда бир дақиқада иккита машқ узлуксиз бажарилади.

Ҳар бир машқни бажариш учун 30 сония вақт ажратилади.

Биринчи машқни бажаришда:

чалқанча ётилади;

қўллар белда, тиззалар букилмаган ҳолда оёқлар тўпиқ қисмидан бошқа одам ёрдамида ушланади;
дастлабки ҳолатдан гавда олдинга кўтарилиб, қўллар оёқ учига теккандан сўнг, дастлабки ҳолатга қайтилади.

Ушбу машқни бажариш вақтида тиззаларни букиш ва шерик томонидан оёқларни қўйиб юбориш тақиқланади.

Биринчи машқ учун ажратилган 30 сония вақт тугаганлиги эълон қилингандан сўнг, дарҳол иккинчи машқни бажаришга киришилади.

Иккинчи машқни бажаришда:

қўлга таяниб ётилади, қўллар елка кенглигида тиззалар букилмаган ҳолатда бўлади;
қўллар букилиб ёзилади (бунда бел ҳамда елка қисмлари биргаликда ва текис тушиб чиқиши шарт);

қўллар букилиб тана ерга нисбатан параллел ҳолатга келтирилгандан сўнг дастлабки ҳолатга қайтилади.

Ушбу машқни бажариш вақтида қўллар чала букилиб — ёзилиши, бел ва елкалар ҳар хил тушиб чиқиши, тиззаларнинг ерга тегиши тақиқланади.
Куч ишлатиш машқлари комплексини номзод қизлар камида (умумий ҳисобда) 26 маротаба бажарган тақдирда, улар ушбу синовдан «ўтди» деб ҳисобланади.

13. Номзодларнинг умумжисмоний тайёргарлик даражасини баҳолашда номзод камида битта «қониқарсиз» баҳо олганда, у умумжисмоний тайёргарлик синовларидан ўтмаган деб ҳисобланади.
14. Умумжисмоний тайёргарлик синовларидан ўтмаган номзодларга машқларни такрорий бажаришга рухсат берилмайди.

3-боб. Якунловчи қоидалар
15. Умумжисмоний тайёргарлик синовларини топширган номзодларга қайднома расмийлаштирилади.

16. Мазкур қайдномада номзодлар томонидан бажарилган машқлар ва улар учун қўйилган баҳолар кўрсатилади.

17. Қайднома Қабул комиссиясининг номзодларнинг умумжисмоний тайёргарлик кўрганлигини баҳолаш бўйича кичик комиссияси аъзолари томонидан имзоланади.

Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга
8-ИЛОВА

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	Ўзбекистон Республикаси Жамоат хавфсизлиги университети қабул комиссияси йиғилишининг

	
‎____-сон баённомаси

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	20__ йил «___» ____________
	‎
	‎
	‎
	‎
	______________________________

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	(йиғилиш ўтказилган ҳудуд номи)

	Раислик қилувчи:
	‎
	_______________________________________________________________

	‎
	‎
	‎
	‎
	‎
	(қабул комиссияси раисининг унвони ва Ф.И.О.)

	Қатнашганлар:
	_______________________________________________________________

	‎
	‎
	‎
	‎
	‎
	(қабул комиссияси аъзолари)

	‎
	‎
	‎
	‎
	‎
	_______________________________________________________________

	‎
	‎
	‎
	‎
	‎
	(қабул комиссияси аъзолари)

	КУН ТАРТИБИ:

	(номзодларни ўқишга қабул қилиш масаласини кўриб чиқиш тўғрисида)
‎

	Ўзбекистон Республикаси Жамоат хавфсизлиги университети қабул комиссияси Ўзбекистон Республикаси Вазирлар Маҳкамаси ҳузуридаги Давлат тест маркази томонидан тақдим этилган тест синовлари натижаларига асосан қарор қилади:

	_________________________________ мутахассислиги бўйича танлов натижалари*:

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	Т/р‎
	Номзоднинг Ф.И.О.
	Номзоднинг махсус коди
	Тест синовларида тўплаган баллар
	Имтиёз
	Умумий балл
	Ўқишга қабул қилинганлиги ҳақида ёзув

	1.‎
	
	
	
	
	
	

	2.‎
	
	
	
	
	
	

	3.‎
	
	
	
	
	
	

	4.‎
	
	
	
	
	
	

	5.‎
	
	
	
	
	
	

	6.‎
	
	
	
	
	
	

	7.‎
	
	
	
	
	
	

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	Қабул комиссияси аъзолари
	‎
	______________________________________________
	‎
	‎

	‎
	‎
	‎
	‎
	‎
	‎
	‎
	(ҳарбий унвони, Ф.И.О.)
	‎
	‎

	‎
	‎
	‎
	‎
	‎
	‎
	‎
	______________________________________________
	‎
	‎

	‎
	‎
	‎
	‎
	‎
	‎
	‎
	(ҳарбий унвони, Ф.И.О.)
	‎
	‎

	Қабул комиссияси масъул котиби:‎
	______________________________________________
	‎
	‎

	‎
	‎
	‎
	‎
	‎
	‎
	‎
	(ҳарбий унвони, Ф.И.О.)
	‎
	‎

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎


* Мазкур баённомада Қабул комиссияси томонидан ўтказилган танлов натижалари ҳар бир таълим йўналиши бўйича алоҳида кўрсатилади.
Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга 
9-ИЛОВА

Университетга номзодларни магистратурага саралаб олиш ва қабул қилиш
СХЕМАСИ
	Босқичлар
	
	Субъектлар
	
	Ўтказиладиган тадбирлар
	
	Бажариш муддатлари

	
	
	
	
	
	
	

	1-босқич
	
	Қабул комиссияси 
	
	1. Университет магистратурасига ўқишга қабул қилиш муддатлари, мутахассислик номлари, қабул квоталари, тўлов-контрактнинг миқдори (фуқаролар учун) тўғрисидаги маълумотларни Миллий гвардия ва Университетнинг расмий веб-сайтларида жойлаштириш ҳамда оммавий ахборот воситаларида эълон бериш.
2. Университетнинг эксперт гуруҳи томонидан номзодлар билан тест синовларини ўтказиш учун саволномани шакллантириш.
	
	Ҳар йили 10 мартга қадар 

	
	
	
	
	
	
	

	2-босқич
	
	Миллий гвардия ҳудудий бошқармалари кадр органлари
	
	1. Номзодларнинг билдирги (ариза)лари ва тегишли ҳужжатларни қабул қилиш ва кадрлар органларига топшириш.

2. Номзодларга оид ҳужжатларни ўрганиш натижасига кўра Миллий гвардия ҳудудий бошқармалари бошлиқлари томонидан қарор қабул қилиш.

3. Номзодларнинг билдирги (ариза)лари ва уларга илова қилинган ҳужжатларни Қабул комиссиясига юбориш.
	
	Ҳар йили 10 апрелдан — 1 июнга қадар

	
	
	
	
	
	
	

	3-босқич
	
	Қабул комиссияси
	
	Келиб тушган номзодларнинг шахсий йиғмажилдларини ўрганиб чиқиш ва саралаш имтиҳонларида қатнашувчилар рўйхатини шакллантириш.
	
	Ҳар йили 10 июнга қадар

	
	
	
	
	
	
	

	4-босқич
	
	Қабул комиссияси
	
	Номзодлар билан касбий тайёргарлик, чет тили ва жисмоний тайёргарлик бўйича саралаш имтиҳонларини қабул қилиш бўйича йиғин ўтказиш.
	
	Ҳар йили июнь — август ойларида

	
	
	
	
	
	
	

	5-босқич
	
	Давлат тест маркази,

Қабул комиссияси 
	
	Тест синовлари.
	
	Белгиланган муддатларда

	
	
	
	
	
	
	

	6-босқич
	
	Номзодлар
	
	1. Кириш имтиҳони натижалари бўйича шикоят қилиш.
	
	Жавоблар эълон қилинган кундан бошлаб 2 кун мобайнида

	
	
	Апелляция комиссияси
	
	2. Шикоятларни кўриб чиқиш.
	
	3 кун мобайнида

	
	
	
	
	
	
	

	7-босқич
	
	1. Қабул комиссияси.
	
	1. Тест синовларидан муваффақиятли ўтган номзодларни магистратурага ўқишга қабул қилишга тавсия этиш.
	
	Ҳар йили 25 августга қадар

	
	
	2. Университет бошлиғи.
	
	2. Номзодларни магистратурага қабул қилиш ҳақида буйруқ чиқариш.
	
	Ҳар йили 30 августга қадар


Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга 
10-ИЛОВА

	‎
	‎
	‎
	‎
	‎
	‎
	‎
	‎
	‎
	‎
	Ўзбекистон Республикаси Миллий гвардияси __________ вилояти (шаҳар) бошқармаси бошлиғи _____________________________ га

	‎
	‎
	‎
	‎
	‎
	‎
	‎
	‎
	‎
	‎
	(ҳарбий унвони ва Ф.И.О.)

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎

	БИЛДИРГИ

	Менга Ўзбекистон Республикаси Жамоат хавфсизлиги университети магистратурасига ўқишга кириш учун ҳужжатларимни расмийлаштиришга ва танловда иштирок этишга рухсат беришингизни сўрайман.

	Танловда магистратуранинг __________________________________________________________

	‎
	‎
	‎
	‎
	‎
	(мутахассисликнинг номланиши)

	мутахассислиги бўйича иштирок этаман.

	Тест синовларини ____________________________ тилида ______________________ алифбосида

	‎
	‎
	‎
	(давлат, қорақалпоқ, рус)
	‎
	(кирилл, лотин)
	‎
	‎
	‎

	топшираман.

	Чет тили бўйича тест синовларини (имтиҳонни) ____________________________________ тилида

	‎
	‎
	‎
	‎
	‎
	‎
	‎
	‎
	‎
	(чет тилининг номи)
	‎
	‎

	топшираман.

	‎
	_______________________
	‎
	__________________________________________
	‎

	‎
	(имзо)
	(Ф.И.О.)

	‎
	20__ йил «_____» ____________________

	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎
	‎


Ўзбекистон Республикаси Жамоат хавфсизлиги университетига номзодларни саралаб олиш ва ўқишга қабул қилиш тўғрисидаги низомга
11-ИЛОВА

Университетга номзодларни сиртқи таълим шаклига тингловчилар сафига қабул қилиш
СХЕМАСИ
	Босқичлар
	
	Субъектлар
	
	Ўтказиладиган тадбирлар
	
	Бажариш муддатлари

	
	
	
	
	
	
	

	1-босқич
	
	Миллий гвардия ҳудудий бошқармалари ҳамда Қуролли Кучлар таркибига кирувчи бошқа вазирлик ва идоралар
	
	Номзодлар томонидан билдиргиларни тақдим этиш.
	
	Ҳар йили 1 апрелдан 1 майга қадар

	
	
	
	
	
	
	

	2-босқич
	
	Миллий гвардия ҳудудий бошқармалари ҳамда Қуролли Кучлар таркибига кирувчи бошқа вазирлик ва идоралар
	
	Номзодларнинг ҳужжатларини тўплаш ва ўрганиш.
	
	Ҳар йили 1 майдан 30 майга қадар

	
	
	
	
	
	
	

	3-босқич
	
	Миллий гвардия ҳудудий бошқармалари ҳамда Қуролли Кучлар таркибига кирувчи бошқа вазирлик ва идоралар
	
	Номзодларнинг ҳужжатлар йиғмажилдини Қабул комиссиясига тақдим этиш.
	
	Ҳар йили 15 июнга қадар

	
	
	
	
	
	
	

	4-босқич
	
	Давлат тест маркази
	
	Тест синовлари.
	
	Белгиланган муддатларда

	
	
	
	
	
	
	

	5-босқич
	
	Қабул комиссияси,
	
	Номзодларни ўқишга қабул қилиш бўйича баённомани расмийлаштириш.
	
	Белгиланган муддатларда

	
	
	Университет бошлиғи
	
	Номзодларни тингловчилар сафига қабул қилиш ҳақида буйруқни расмийлаштириш.
	
	


Вазирлар Маҳкамасининг 2021 йил 6 августдаги 500-сон қарорига
2-ИЛОВА

Ўзбекистон Республикаси Ҳукуматининг айрим қарорларига киритилаётган ўзгартиришлар
(1-банд Ўзбекистон Республикаси Вазирлар Маҳкамасининг 2021 йил 27 декабрдаги 775-сонли қарорига асосан ўз кучини йўқотган — Қонунчилик маълумотлари миллий базаси, 28.12.2021 й., 09/21/775/1206-сон)

2. Вазирлар Маҳкамасининг 2018 йил 29 ноябрдаги 971-сон қарори билан тасдиқланган Ўзбекистон Республикаси Миллий гвардияси Республика ихтисослаштирилган мусиқа академик лицейига ўқувчиларни танлаб олиш, ўқишга қабул қилиш ва ўқишдан четлатиш тартиби тўғрисида низомда:

5-банднинг иккинчи хатбошида «Миллий гвардияси Ҳарбий-техник институти (кейинги ўринларда Ҳарбий-техник институт деб аталади)» сўзлари «Жамоат хавфсизлиги университети (кейинги ўринларда — Жамоат хавфсизлиги университети)» сўзлари билан алмаштирилсин;

13-бандда «Ҳарбий-техник институтнинг» сўзлари «Жамоат хавфсизлиги университетининг» сўзлари билан алмаштирилсин.

3. Вазирлар Маҳкамасининг «Ҳуқуқни муҳофаза қилувчи органлар, маҳаллий ижро этувчи ҳокимият органлари ва фуқароларнинг ўзини ўзи бошқариш органлари тизимида ҳуқуқий билимни ошириш бўйича қўшимча чора-тадбирлар тўғрисида» 2019 йил 19 августдаги 694-сон қарорида:

а) 1-банддаги «Миллий гвардия Ҳарбий-техник институти» сўзлари «Ўзбекистон Республикаси Жамоат хавфсизлиги университети» сўзлари билан алмаштирилсин;

б) илованинг 1-бандидаги «Миллий гвардиянинг Ҳарбий-техник институти» сўзлари «Ўзбекистон Республикаси Жамоат хавфсизлиги университети» сўзлари билан алмаштирилсин.

(4-банд Ўзбекистон Республикаси Вазирлар Маҳкамасининг 2025 йил 3 ноябрдаги 688-сонли қарорига асосан ўз кучини йўқотган — Қонунчилик маълумотлари миллий базаси, 04.11.2025 й., 09/25/688/1005-сон)
5. Вазирлар Маҳкамасининг 2020 йил 24 августдаги 502-сон қарори билан тасдиқланган Адиблар хиёбонида ҳайкаллари ўрнатилган атоқли ёзувчи ва шоирларнинг ибратли ҳаёти ва ижодини чуқур ўрганиш ҳамда тарғиб қилиш бўйича олий таълим муассасаларини бириктириш рўйхатининг 2-бандидаги «Миллий гвардия Ҳарбий-техник институти» сўзлари «Ўзбекистон Республикаси Жамоат хавфсизлиги университети» сўзлари билан алмаштирилсин.

6. Вазирлар Маҳкамасининг «Илҳом» мукофотини таъсис этиш тўғрисида» 2020 йил 24 августдаги 503-сон қарорига 1-илованинг учинчи хатбошисидаги «Миллий гвардияси Ҳарбий-техника институти» сўзлари «Жамоат хавфсизлиги университети» сўзлари билан алмаштирилсин.

(Қонунчилик маълумотлари миллий базаси, 06.08.2021 й., 09/21/500/0767-сон, 26.10.2021 й., 09/21/656/0996-сон, 27.12.2021 й., 09/21/774/1198-сон; 28.12.2021 й., 09/21/775/1206-сон; 08.08.2025 й., 09/25/504/0707-сон; 27.08.2025 й., 09/25/538/0782-сон; 04.11.2025 й., 09/25/688/1005-сон; 06.01.2026 й., 09/26/840/0012-сон)

